text:
Thursday, September 30, 2010
Jensina og Janus fingu barnabókavirðislønirnar
Janus á Húsagarði og Jensina Olsen fingu barnbabókavirðisløn Tórshavnar býráðs. Janus fekk virðislønina fyri bøkurnar um Mosalisu og ynskja vit honum tillukku við virðislønini. Fyri m.a. barnasendingarnar Ding Dang Pappsang og Barnahjartafløguna fekk Jensina Olsen barnabókavirðisløn M.A.Jacobsens 2010. Vit á listablogginum ynskja henni hjartaliga tillukku við vón um meira av tílíkum tilfari og at meira sum heild fer at verða gjørt burtur úr føroyskum filmaðum barnasendingum og teknifilmum við føroyskari talu í framtíðini, tí tað er grundleggjandi fyri okkara børn
Posted by Listin at 5:37 PM
Tóroddur Poulsen fekk Bókmentavirðisløn M.A.Jacobsens
Í dag fekk Tóroddur Poulsen Bókmentavirðisløn M.A.Jacobsens fyri yrkingarsavnið Útsýni. Vit ynskja honum hjartaliga tillukku. Savnið er ummælt her http://listinblog.blogspot.com/2010/06/utsyni-til-summarfri.html Seyðamyndina omanfyri gjørdi Fríða Matras Brekku, meðan Tóroddur gjørdi orðahegnið.
SUNNUDAGUR
taki kirkjuna upp úr lummanum
leggi hana at eyganum
har er hálvfult av fólki
prestur er liðugur at biðja
og nú er sálmasongur at hoyra
og eg syngi við
og nú hyggur alt kirkjufólkið móti tí vindeyganum
sum eg hyggi ígjøgnum
og so kemur deknurin út
og hann spyr meg
um eg ikki komi við inn at syngja
tí eg havi so góða rødd
men so sigi eg at eg passi ikki inn
og hann svarar
at tað skal eg ikki leggja so nógv í
so leingi eg bara kann fáa røddina inn
og so fer røddin hjá mær í kirkju
og eg standi tigandi eftir við kirkjuni í hondini
Posted by Listin at 5:15 PM
Labels: Skaldskapur
Sjúka rósan hjá William Blake
Ummælini av Heystframsýningini og "September i birke som måske er blå" eru heldur seinkað, men verða at lesa her á listablogginum sum skjótast. Men fyri fyrst kann lesarin njóta eina myndprýdda yrking hjá William Blake við heitinum Sjúka rósan, ið var almannakunngjørd á fyrsta sinni í savninum Songs of Experience frá 1794. Hetta er ein stutt og lutfalsliga einføld yrking, ið inniheldur eitt satt ríkidømi av dramatikki, ið m.a. kemst av væl eydnaða, døkka myndamálinum
O Rose thou art sick.
The invisible worm,
That flies in the night
In the howling storm:
Has found out thy bed
Of crimson joy:
And his dark secret love
Does thy life destroy.
O Rose thou art sick.
The invisible worm,
That flies in the night
In the howling storm:
Has found out thy bed
Of crimson joy:
And his dark secret love
Does thy life destroy.
Posted by Listin at 10:35 AM
Labels: Skaldskapur
Wednesday, September 29, 2010
Barbara í leiklistini
Barbara í Gongini og Elektra
Nú hava eisini leiklistarfólk fingið eygað á dramatisku kvalitetirnar í sniðgevingini hjá Barbaru í Gongini. Hennara klæði verða brúkt sum búnar í eksperimenterandi útgávuni av griksku tragediuni Elektra hjá Sofokles, sum í løtuni verður pallsett í Betty Nansen sjónleikarhúsinum í Keypmannahavn.
Tað er verulig ferð yvir Barbaru í Gongini í hesum døgum. Vit seta tíðindaskrivini frá Betty Nansen sjónleikarhúsinum inn her í tí stillu vón, at eisini onkur her heima fær sama góða hugskot at brúka Barbaru í Gongini sum leiklistarligan sniðgeva, so at eisini vit fáa høvið at uppliva eitt sindur av tí góða, sum føroysk listafólk veita uttanlands.
ELEKTRA - SUPER-DESIGNER BLIVER KOSTUMIER PÅ BETTY NANSEN TEATRET
Hun lavede tøj til rockbandet Sort Sol, var del af mode-kollektivet Kønrög og er for længst udråbt som en af vores mest spændende designere. Nu springer Barbara í Gongini ud som kostumier på Betty Nansen Teatret. Med stærke blandinger af sort og gult, strikket tyl og gigantiske hoftestykker sætter hun sit præg på hævndramaet ELEKTRA, der vises på teatrets anneksscene Edison fra d. 25. september. ”Jeg leger og eksperimenterer mig frem. Det er en utroligt spændende opgave at formidle stykkets figurer gennem design. Ikke mindst fordi der er store temperamenter og følelser på spil”, siger Barbara í Gongini.
Kostumerne til ELEKTRA sammensættes af basisdele fra designerens eksisterende kollektion og nylavede hofte- og skulderstykker, knæled og kapper, der understreger personernes egenskaber. Resultatet bliver moderne og provokerende, forklarer Barbara í Gongini. “Jeg kan godt lide at bruge folks forventninger til tøjet. En hoftestiver ved de fleste, hvad er. Derfor kan den være ekstra interessant, hvis den bliver brugt som hovedbeklædning”, forklarer Barbara í Gongini.
ELEKTRA – historiens største teenageoprør
Bliver du lykkeligere af at få hævn?
Iscenesat som en blanding af klassiker og moderne ungdomsoprør fortæller ELEKTRA om det had, en teenager kan nære til forældre og autoriter. Selv om myten er over 2000 år gammel, er der moderne dimensioner i stykkets familie, der er fanget i en sløjfe af vold og overgreb.
ELEKTRA er en barsk og brutal beretning om en ung kvindes ære fortalt med syrede videoprojektioner, vilde kjoler, powerfulde performere og en blandet besætning af garvede og spritnye kræfter. Instruktør Niclas Bendixen satser på en respektløs og visuel oplevelse.
”Vores fornuft siger, at gengældelse og hævn er noget, vi skal lade retssystemet om, men jeg tror, at alle kender trangen til hævn”, siger Niclas Bendixen. ”Forskellen på teatret og virkeligheden er, at du kan udleve dine onde tanker på et teater. I virkelighedens verden holder vi alt indeni.”
ELEKTRA begynder, da den unge kvinde venter på sin bror. Deres far, kongen, er blevet slået ihjel af moderen og dennes elsker. Frygten for gengældelse har fået moderen til sende sønnen bort, men Elektra ved, at han lever. Og hun er besat af tanken om hans hævn.Elektras voldsomme temperament går igen i forestillingens scenografi og videoinstallationer, der skaber et sanseligt og aggressivt univers. Den færøske super-designer, Barbara í Gongini, der er kendt for sin eksperimenterende stil, debuterer som kostumier. Som et ekstra scoop medvirker seks unge performere fra teatrets ungdomsafdeling. C:NTACT. I ELEKTRA danser de hjemmevant over væggene og får loftet til at
bevæge sig. Det er første gang, at Betty Nansen Teatrets professionelle skuespillere deler scene med C:NTACTs rå talenter. De medvirkende er Marijana Jankovic, André Babikian, Andrea Vagn Jensen, Jonas
Kriegbaum, Caroline Dahl, Gabriela Olmedo, Naruphon Hongsa, Wahid Mahmoud, Besir Zeciri, Shelly Levy og Ronni Morgenstjerne. Forestillingen vises på anneksscenen Edison, Edisonsvej 10, Frb C fra den 25. sept. til 23. okt. 2010. Billetterne købes på bettynansen.dk, billetbillet.dk samt på Betty Nansen Teatrets
billetkontor, tlf. 33 21 07 55 (man – fre kl. 14.00 til 18.00 samt lør. kl. 14-16). Få mere information hos teatrets pressechef Sarah-Iben Almbjerg på tlf. (+45) 33 29 61 32 eller via pr@bettynansen.dk. Instruktør:Niclas Bendixen. Tekst:Sofokles. Bearbejdelse:Karsten Johansen og Mette Wolf
Iversen. Kostumer:Barbara íGongini. Musik:Jesper Mechlenburg.Video:Rasmus Kreiner
Posted by Listin at 1:44 PM
Labels: KP, Leiklist, Tíðindaskriv
Tuesday, September 28, 2010
Refleksjón og religión
Eitt útbreitt sjónarmið er, at mentan ikki altíð er religión, men at religión altíð er mentan. Soleiðis er eisini í Kringvarpi Føroya, har fleiri mentanarsendingar hava snúð seg um religión - ella um lívsáskoðan og virðisspurningar, sum tey sjálvi rópa tað. Soleiðis var tað eisini í kvøld, tá Refleksjón hevði eitt innslag um nýggja frískúlan hjá Kelduni í Skálabotni og kjak um átrúnað í føroyska fólkaskúlanum, ið tilsamans fylltu meginpartin av sendingini. Kjakið um hvørt átrúnaður er heimahoyrandi í eini mentanarsending er sjálvandi áhugavert, men tað er eisini óendaligt og eitt sindur meira filosofiskt enn eg fái svinga meg upp til eitt sunnukvøld. So í staðin fyri at argumentera á hægri støði, má eg bara fátæksliga staðfesta, at eg fegin vildi sloppið undan. Eg haldi, at eg sum heild fái so ríkiligt av átrúnaðarligum innihaldi og alt ov lítið av tí, vit í eini smalari allýsing av hugtakinum fata sum mentan, eg fái ov lítið av bókmentum, myndlist, tónleiki, leiklist, filmi - ja ov lítið av list. Nåh, men hóast hesar hugsanir, eydnaðist tað mær at síggja Refleksjón við ávísum áhuga. Heini í Skorini ger sítt arbeiði væl, hann er væl inni í sínum evni, sum hvørki er óumráðandi ella keðiligt, so í grundini er tað órættvíst, at eg lati mínar persónligu fordómar og vantandi tørv á eini hægri meining ganga út yvir eina annars frálíka sjónvarpssending
Tað er órættvíst at nevna, at eg haldi, at evnið er uttan fyri rammuna hjá eini mentanarsending og at eg haldi, at tað tók alt ov langa tíð, tí samanumtikið er talan um gott sjónvarp. Umframt at vera gott sjónvarp er sendingin eitt gott dømi um medialiseringina av mentanini. Medialiseringin av mentanini hevur havt við sær, at ein nýggj mentanarlig yvirstætt er komin til ræði, sum ikki longur er myndað av teimum intellektuellu fakfólkunum, men av teimum professionellu fjølmiðlafólkunum. Tað eru hesi síðstnevndu, sum seta dagsordanina og tað eru tey, sum duga at vinkla mentanina á ein hátt og í eini dramaturgi, so at fólk tíma at hava áhuga fyri henni. Tað eru tey, ið fata marknaðarkreftirnar, síggjaratøl, málbólkar osfr. og tessvegna eru tað tey, sum í dag hava mentanarliga autoritetin. Tað er sjálvandi vónleyst og konservativt at leingjast aftur í tíðina, tá sjónvarpið var ein mentanarstovnur og ikki ein miðlastovnur, eins og tað er láturligt at gráta um, at vit ikki longur hava tað gamla slagið av sjónvarpsformidling og at mentanarsendingar ikki longur verða gjørdar við mentanarlívinum sum fortreyt, men við sjónvarpsmiðlinum sum fortreyt. Soleiðis er tað bara og nógv er gott, men hetta hevur eisini við sær minni list og meira religión í mentanarsendingum og tað er syndarligt, haldi eg.
(IS)
Posted by Listin at 8:24 AM
Monday, September 27, 2010
Stjóri til Søvn Landsins
Í morgin er umsóknarfreistin til eitt sera umráðandi starv innan føroyskt mentanarlív, starvið sum stjóri fyri Søvn Landsins. Í lýsingini stendur, at ”Søvn Landsins er ein yvirskipað fyrisiting av søvnunum undir Mentamálaráðnum: Føroya Landsbókasavn, Føroya Landsskjalasavn, Føroya Fornminnissavn, Føroya Náttúrugripasavn og Havlívfrøðiligu Royndarstøðina. Listasavn Føroya er eisini partur av tilgongdini.” Orsøkin til, at Listasavn Føroya soleiðis stendur fyri seg sjálvt er, at Listasavnið er sjálvsognarstovnur. Hetta merkir, at stovnurin, sum verður alment fíggjaður, eigur seg sjálvan og tí ikki uttan víðari kann verða lagdur saman við hinum søvnunum. Hetta merkir eisini, at fólksins savn av føroyskari list í veruleikanum er á privatum hondum og tí er tað mær fullkomiliga óskiljandi, at hetta ikki er broytt fyri langari tíð síðani. Men betri seint enn ongantíð, nú hevur mentamálaráðið sett tað tey nevna ein "skjóttarbeiðandi arbeiðsbólk", ið skal royna at loysa trupulleikan, og meðan vit bíða í spenningi eftir at fáa at vita hvør verður stjóri fyri Søvn Landsins og um Listasavn Føroya verður ein partur av teimum, er her ein grein um rakstur av listasøvnum.
Listasavnið - leiðin at lyfta og lofta listini
Listasavnið er háborgin hjá listini. Her verða tey bestu verkini savnað, her verður mentanararvurin skrásettur, her verður kjarnin til okkara sjálvsfatan varðveittur, her verður granskað í hvussu menniskju úttrykkja seg, her verða nýggjar inngongdir til okkara tilveru sýndar fram, og her verður tann torføra, løgna og undurfagra listin og listin, sum fer um mark, býtt út til fólkið. Men sum navnið bendir á, eru háborgir nakað tungt nakað at handfara. Uppgávurnar hjá listasøvnunum eru umfatandi. Tey skulu fevna um eitt stórt, flótandi og ofta illa atkomiligt umráði, og tey skulu helst gera tað á ein hátt, so vit, hvørja ferð vit vitja listasavnið, verða bilsin um, at tað kann gerast so gott, so nýtt og so inspirerandi
Vegurin til eitt listasavn, ið kann liva upp til hesi hørðu krøvini, gongur eftir mínum tykki gjøgnum lóggeving. Eg eri sum heild varin við at mæla til ov nógva lóggeving, tí listin helst skal varðveita so nógv av sínum frælsi sum tilber, um hon skal trívast. Men júst á listasavnsøkinum hevur tað týdning, at tað eru rættiliga nágreiniligar reglur. Listasavnið skilir seg frá øðrum pørtum av listalívinum við tað, at tað ikki verður rikið av listafólkum og við tað, at tað skal uppfylla beinleiðis krøv um úrslit og ítøkiligar skyldur.
Hubert Robert (1733-1808): Grande Galerie í Louvre. 1796
Listasavnið sum stovnur hevur ikki broytt seg nakað serligt síðani 18. øld. Høvuðssúlurnar í listasavnsvirksemi eru framvegis at savna inn, skráseta, varðveita, framsýna, granska og breiða út. Kortini hevur tað týdning, at listasøvnini alla tíðina viga sín egna leiklut í samfelagnum og endurnýggja seg sjálvi, so tey krøv, ið verða sett, verða lúkað á ein samtíðar- og nýhugsandi hátt. Listin kann verða mett úr øllum møguligum ættum, og tað er skyldan hjá listasavninum at granska, hvørjar av hesum ættunum kunnu geva sítt til at gera viðurskiftini millum listina og almenningin sterkari og litríkari.
ICOM
Eitt listasavn er fyri mær ein stovnur, sum hevur eina risastóra ábyrgd og tí má vísa størsta fakleika og professionalismu í øllum viðurskiftum. Listasavnið skal taka listina í álvara, tað skal vera kritiskt kannandi og kjakandi í sínari gransking av listini og tað skal, á ein kreativan, opnan og livandi hátt, geva almenninginum møguleika at fáa eitt innlit í teir boðskapir, tað innlit og tær lívsáskoðanir, sum listin rúmar. Tað ljóðar kanska eitt vet ov abstrakt, men tað letur seg gera at seta slíkar tankar upp í ein løgfrøðiligan frymil og gera lóggávu burtur úr teimum.
Tað finst nevniliga ein altjóða museumslóg, betur kend sum museumsetiska regluverkið hjá ICOM, sum hevur megnað at gjørt nakrar sera góðar leiðreglur. ICOM er stytting fyri International Council of Museums og hoyrir undir UNESCO og ST. Ráðið ger altjóða lógir fyri hvussu listasavn skulu rekast, eitt slag av minstukrøvum, sum hava atlit fyri, at museumslóggávan er ymisk frá landi til land. Hesar lógir kunnu saktans førast yvir í føroysk viðurskifti, hóast vit tíverri enn ikki hava nakra museumslóg her á landi.
Rachel Whiteread framsýning í Tate Modern í London
Í Onglandi eru listasøvn undir bæði mentamálaráðnum og almannamálaráðnum. Tað merkir, at tey ikki bert skulu liva upp til mentanarlig krøv sum gransking, útbreiðsla og fremjan av listini, men eisini til sosial krøv. Tey skulu hava serlig tiltøk fyri rørslutarnað, heimleys, eldri, ung við trupulleikum o.s.fr. Tað er ein torskild skipan, men aftur fyri hevur Ongland heimsins bestu listasøvn, sum enntá eru ókeypis at vitja. Her er tað Tate Modern, sum tekur bæði ta listaligu og ta sosialu uppgávuna í størsta álvara og tí átti at verið ein fyrimynd hjá øllum, ið fáast við at reka listasøvn. Umframt ta einastandandi listaligu upplivingina, tað er at vitja Tate Modern, siga tey turru tølini okkum eisini eitt sindur um hvussu væl eydnað listasavnið er. Tate Modern vinnur hvørt ár 100 milliónir pund inn til London. Tað hevur skapt 4000 arbeiðspláss og hevur 4,6 milliónir vitjandi um árið.
Til gagns fyri samfelagið
Og sagt í ramasta álvara: Um vit ikki kunnu taka undir við teimum minstukrøvum, sum altjóða lóg ásetir, kunnu vit júst tað sama geva upp. Vit fáa ongantíð eitt listasavn, ið varðveitir, tulkar og fremur mentanararvin hjá mannaættini. Vit fáa ongantíð eitt listasavn, ið umsitir søvn vegna samfelagið og gagnar samfelagsmenningini. Vit fáa ongantíð eitt listasavn, ið varðveitir verk til kunnleikamenning og fordjúpan ella eitt listasavn, ið gevur møguleika fyri at virðismeta, fegnast um og skilja óendaliga ríkidømið hjá listini. Og vit fáa ongantíð eitt listasavn, sum arbeiðir eftir fakligum, etiskum og professionellum grundreglum.
Tað einasta vit fáa, er eitt listasavn, ið ikki verður rikið á einum etiskum grundarlagi, eitt listasavn ið ikki riggar sum nonprofit felagsskapur, og sum hevur inntøkugevandi virksemi heldur enn virksemi, sum í roynd og veru gagnar listini. Vit fáa eitt listasavn uttan leiðreglur, innsavningarpolitikk og gransking, og eitt listasavn, ið ikki breiðir listina út til fólkið. Eitt listasavn, ið ongantíð verður ført fyri at skapa eina almenna tilvitan um tess samfelagsligu uppgávu.
Ein museumslóg fer sjálvandi ikki at loysa allar trupulleikar. Listasavnið hevði framvegis skulað grundgivið fyri sínum rætti til at verið til, tað hevði framvegis verið noytt at sett spurnartekn við alt hugskotið um eitt listasavn og tann mátan, sum listasøvn tulka veruleikan og listina, og spurningar máttu framvegis verið settir við, um allar avgerðir, ið tiknar verða, eru til gagns fyri yvirskipaðu góðskuna hjá listasavninum.
Men alt hetta hevði verið á einum fakligum og etiskum grundarlagi, og tí kundi tað eisini verið opið. Tað hevði havt altjóða samstarv at ráðført seg hjá, og tað kundi kjakast um málini við almenningin, við politikarar og við listafólkini. Júst tí ein lóg hevði givið eina almenna tilvitan um risastóru samfelagsuppgávuna, sum tjóðlistasavnið hevur at røkja.
Magdalena Jetelová (1946): Domestizierung einer Pyramide. 1992. Á Österreichisches Museum für Angewandte Kunst, Wien.
Listasavnsrúmið verður ofta borið saman við eitt kirkjurúm. Tað er okkurt heilagt yvir listasavninum, sum gevur virðing, hugdýping og hugsunarsemi. Men hóast huglagið í einum listasavnsrúmi ofta kann vera álvarsamt, kann tað tulkast á so mangan hátt, sum her hjá Magdalenu Jetelová, ið hevur sett eina 15 metur høga pýramidu úr reyðum sandi í eitt listasavn í Wien. Listaverkið er ein roynd at sameina fortíð og nútíð, rúm, tíð og søgu. Tað er ein háttur at reka burtur andan frá fortíðini, sum ger, at øll listaverk á einum listasavni verða mett á ein serstakan søguligan hátt, og í staðin skapa eitt nýtt rúm, ið kann lata upp fyri, at fólk síggja list á ein heilt annan hátt.
Heimsins besta listasavn til føroyska list
Vit hava longu heimsins besta listasavn til føroyska list. Tað er jú ógvuliga gott. Við eini museumslóg, sum tryggjar tað grundleggjandi, kundu vit fingið eitt av heimsins bestu tjóðlistasøvnum. Tað er betri.
Tí okkara listasavn kann nakað, sum einki annað kann. Tað kann seta verk úr teirra savni saman á ein hátt, so tað knappliga stendur fullkomiliga klárt fyri okkum øllum, hvussu føroysk yrkingalist og myndlist virka saman. Tað kann sleppa Tróndi Patursson leysum í einum rúmi, meðan vit onnur við egnum eygum síggja eina framúrskarandi totalinstallasjón verða til. Tað kann kanna, hvussu føroyski nationalromantikkurin er vorðin samtíðar, viðkomandi og nýmótans. Tað kann útbúgva børn til at gerast serfrøðingar í føroyskari list og lata tey skapa eina nýggja, visuella barnamentan. Tað kann bjóða amerikonsku listakvinnuni Jenny Holzer at gera eitt av sinum fantastisku orðlistaverkum og fáa Sunleif Rasmussen at seta ljóð til. Tað kann lata dyrnar upp til goymsluna í kjallaranum og siga okkum eina nýggja, øðrvísi søgu um føroysku listina, sum fer at seta alt í eitt nýtt perspektiv hjá okkum. Tað kann seta fokus á, hvussu listin mennist og stuðlast best her í landinum. Tað kann hava kjakkvøld um góðsku, um støðuna hjá føroyskari list í heimslistini, ella um hvussu vit fáa eitt upp aftur betri listasavn.
Hetta kann onki annað listasavn í heiminum gera. Møguleikarnir eru óendaligir, so skjótt nakrar greiðar, fakligar linjur verða settar upp fyri, hvønn veg vit vilja fara við okkara listasavnsvirksemi. Eins stórar skyldur og stóra ábyrgd eitt listasavn hevur, eins stórir eru møguleikarnir fyri kreativiteti og nýhugsan.
Marius Olsen (1963): Náttaregn. 2005
Marius Olsen er partur av listabólkinum Heystframsýningin, ið hevur valt ikki at sýna fram á okkara tjóðlistasavni, tí tey halda ikki, at tað verður rikið á einum haldbærum etiskum og fakligum grundarlagi. Tað er ein risastórur kostnaður fyri føroyskt listalív, at politiski myndugleikin hevur valt at venda blinda eygað til teir týðiligu trupulleikarnar, sum eru í umsitingini av føroysku listini. Ein kostnaður er, at glæsiligu og snøgt sagt genialu tulkingarnar hjá Mariusi Olsen av føroysku myndlistatradisjónini ikki eru ein natúrligur partur av árligu føroysku framsýningunum hjá listasavninum og tí ikki verða tulkað við í stóru frásøgnina um samtíðarlistina.
Valdsmikla listasavnið
Amerikanski listasøgufrøðingurin Donald Preziosi hevur kallað listasavnið ein av mest framúrskarandi og valdsmiklu nýmótans fiksjónum. Síðani listasavnið varð uppfunnið í 18. øld, hevur tað framleitt ímyndir um veruleikan, um fortíðina, samtíðina og framtíðini og um menniskju og teirra viðurskifti við seg sjálvi, við onnur menniskju og við heimin tey liva í. Ímyndir, sum eru vorðnar sannleikar fyri okkum øll. Listasøvn hava spælt ein avgerandi leiklut í okkara máta at uppfata týdningin hjá lutum, at uppfata týdningin hjá okkum sjálvum og í at forma tær mýtur, vit grunda okkara lív og alt okkara samfelag á.
Tí hevur tað so stóran týdning, og tí skulu vit gera tað so gott sum yvirhøvur gjørligt. Listasavnið er ikki bert ein pallur, sum myndlistafólk kunnu breiða seg á og eitt stað, har mentanarliga elitan kann skifta klók orð sínámillum, og tað er ikki bert eitt stað til undirhald og útbúgving. Tað er ein partur av okkara máta at hugsa uppá. Listasavnið fer ongantíð at tryggja okkara yvirlivan, og tað fer ongantíð at fáa sama praktiska týdning sum fiskur, tunlar ella flogvøllir, men óansæð hvussu gott ella vánaligt listasavnið er, hevur tað stóran týdning fyri okkara samfelag og okkara framtíð. Tað er eingin orsøk til at undirmeta hvørki tann góða ella tann ringa týdningin, eitt listasavn kann hava.
Minstukrøv frá einum listagrenji
Men týdningurin hjá listasavninum verður undirmettur. Tað er pínligt áhaldandi at skula grenja um, hvussu illa til stendur, men tað er upp aftur pínligari, at onki verður gjørt. Ein museumslóg sum tann hjá ICOM krevur ein ikki so øgiliga stóran innsats frá politiskari síðu, og tað hevði verið eitt rættiliga stórt fet á leiðini fram móti einum áhugaverdum listasavni, sum kann vera okkum øllum til gagns og gleði.
Museumsetiska regluverkið hjá ICOM er einans minstukrøv, og hetta grenjið heldur, at tað er tað minsta, okkara politikarar kunnu gera fyri listina.
(IS)
Listasavnið - leiðin at lyfta og lofta listini
Listasavnið er háborgin hjá listini. Her verða tey bestu verkini savnað, her verður mentanararvurin skrásettur, her verður kjarnin til okkara sjálvsfatan varðveittur, her verður granskað í hvussu menniskju úttrykkja seg, her verða nýggjar inngongdir til okkara tilveru sýndar fram, og her verður tann torføra, løgna og undurfagra listin og listin, sum fer um mark, býtt út til fólkið. Men sum navnið bendir á, eru háborgir nakað tungt nakað at handfara. Uppgávurnar hjá listasøvnunum eru umfatandi. Tey skulu fevna um eitt stórt, flótandi og ofta illa atkomiligt umráði, og tey skulu helst gera tað á ein hátt, so vit, hvørja ferð vit vitja listasavnið, verða bilsin um, at tað kann gerast so gott, so nýtt og so inspirerandi
Vegurin til eitt listasavn, ið kann liva upp til hesi hørðu krøvini, gongur eftir mínum tykki gjøgnum lóggeving. Eg eri sum heild varin við at mæla til ov nógva lóggeving, tí listin helst skal varðveita so nógv av sínum frælsi sum tilber, um hon skal trívast. Men júst á listasavnsøkinum hevur tað týdning, at tað eru rættiliga nágreiniligar reglur. Listasavnið skilir seg frá øðrum pørtum av listalívinum við tað, at tað ikki verður rikið av listafólkum og við tað, at tað skal uppfylla beinleiðis krøv um úrslit og ítøkiligar skyldur.
Hubert Robert (1733-1808): Grande Galerie í Louvre. 1796
Listasavnið sum stovnur hevur ikki broytt seg nakað serligt síðani 18. øld. Høvuðssúlurnar í listasavnsvirksemi eru framvegis at savna inn, skráseta, varðveita, framsýna, granska og breiða út. Kortini hevur tað týdning, at listasøvnini alla tíðina viga sín egna leiklut í samfelagnum og endurnýggja seg sjálvi, so tey krøv, ið verða sett, verða lúkað á ein samtíðar- og nýhugsandi hátt. Listin kann verða mett úr øllum møguligum ættum, og tað er skyldan hjá listasavninum at granska, hvørjar av hesum ættunum kunnu geva sítt til at gera viðurskiftini millum listina og almenningin sterkari og litríkari.
ICOM
Eitt listasavn er fyri mær ein stovnur, sum hevur eina risastóra ábyrgd og tí má vísa størsta fakleika og professionalismu í øllum viðurskiftum. Listasavnið skal taka listina í álvara, tað skal vera kritiskt kannandi og kjakandi í sínari gransking av listini og tað skal, á ein kreativan, opnan og livandi hátt, geva almenninginum møguleika at fáa eitt innlit í teir boðskapir, tað innlit og tær lívsáskoðanir, sum listin rúmar. Tað ljóðar kanska eitt vet ov abstrakt, men tað letur seg gera at seta slíkar tankar upp í ein løgfrøðiligan frymil og gera lóggávu burtur úr teimum.
Tað finst nevniliga ein altjóða museumslóg, betur kend sum museumsetiska regluverkið hjá ICOM, sum hevur megnað at gjørt nakrar sera góðar leiðreglur. ICOM er stytting fyri International Council of Museums og hoyrir undir UNESCO og ST. Ráðið ger altjóða lógir fyri hvussu listasavn skulu rekast, eitt slag av minstukrøvum, sum hava atlit fyri, at museumslóggávan er ymisk frá landi til land. Hesar lógir kunnu saktans førast yvir í føroysk viðurskifti, hóast vit tíverri enn ikki hava nakra museumslóg her á landi.
Rachel Whiteread framsýning í Tate Modern í London
Í Onglandi eru listasøvn undir bæði mentamálaráðnum og almannamálaráðnum. Tað merkir, at tey ikki bert skulu liva upp til mentanarlig krøv sum gransking, útbreiðsla og fremjan av listini, men eisini til sosial krøv. Tey skulu hava serlig tiltøk fyri rørslutarnað, heimleys, eldri, ung við trupulleikum o.s.fr. Tað er ein torskild skipan, men aftur fyri hevur Ongland heimsins bestu listasøvn, sum enntá eru ókeypis at vitja. Her er tað Tate Modern, sum tekur bæði ta listaligu og ta sosialu uppgávuna í størsta álvara og tí átti at verið ein fyrimynd hjá øllum, ið fáast við at reka listasøvn. Umframt ta einastandandi listaligu upplivingina, tað er at vitja Tate Modern, siga tey turru tølini okkum eisini eitt sindur um hvussu væl eydnað listasavnið er. Tate Modern vinnur hvørt ár 100 milliónir pund inn til London. Tað hevur skapt 4000 arbeiðspláss og hevur 4,6 milliónir vitjandi um árið.
Til gagns fyri samfelagið
Og sagt í ramasta álvara: Um vit ikki kunnu taka undir við teimum minstukrøvum, sum altjóða lóg ásetir, kunnu vit júst tað sama geva upp. Vit fáa ongantíð eitt listasavn, ið varðveitir, tulkar og fremur mentanararvin hjá mannaættini. Vit fáa ongantíð eitt listasavn, ið umsitir søvn vegna samfelagið og gagnar samfelagsmenningini. Vit fáa ongantíð eitt listasavn, ið varðveitir verk til kunnleikamenning og fordjúpan ella eitt listasavn, ið gevur møguleika fyri at virðismeta, fegnast um og skilja óendaliga ríkidømið hjá listini. Og vit fáa ongantíð eitt listasavn, sum arbeiðir eftir fakligum, etiskum og professionellum grundreglum.
Tað einasta vit fáa, er eitt listasavn, ið ikki verður rikið á einum etiskum grundarlagi, eitt listasavn ið ikki riggar sum nonprofit felagsskapur, og sum hevur inntøkugevandi virksemi heldur enn virksemi, sum í roynd og veru gagnar listini. Vit fáa eitt listasavn uttan leiðreglur, innsavningarpolitikk og gransking, og eitt listasavn, ið ikki breiðir listina út til fólkið. Eitt listasavn, ið ongantíð verður ført fyri at skapa eina almenna tilvitan um tess samfelagsligu uppgávu.
Ein museumslóg fer sjálvandi ikki at loysa allar trupulleikar. Listasavnið hevði framvegis skulað grundgivið fyri sínum rætti til at verið til, tað hevði framvegis verið noytt at sett spurnartekn við alt hugskotið um eitt listasavn og tann mátan, sum listasøvn tulka veruleikan og listina, og spurningar máttu framvegis verið settir við, um allar avgerðir, ið tiknar verða, eru til gagns fyri yvirskipaðu góðskuna hjá listasavninum.
Men alt hetta hevði verið á einum fakligum og etiskum grundarlagi, og tí kundi tað eisini verið opið. Tað hevði havt altjóða samstarv at ráðført seg hjá, og tað kundi kjakast um málini við almenningin, við politikarar og við listafólkini. Júst tí ein lóg hevði givið eina almenna tilvitan um risastóru samfelagsuppgávuna, sum tjóðlistasavnið hevur at røkja.
Magdalena Jetelová (1946): Domestizierung einer Pyramide. 1992. Á Österreichisches Museum für Angewandte Kunst, Wien.
Listasavnsrúmið verður ofta borið saman við eitt kirkjurúm. Tað er okkurt heilagt yvir listasavninum, sum gevur virðing, hugdýping og hugsunarsemi. Men hóast huglagið í einum listasavnsrúmi ofta kann vera álvarsamt, kann tað tulkast á so mangan hátt, sum her hjá Magdalenu Jetelová, ið hevur sett eina 15 metur høga pýramidu úr reyðum sandi í eitt listasavn í Wien. Listaverkið er ein roynd at sameina fortíð og nútíð, rúm, tíð og søgu. Tað er ein háttur at reka burtur andan frá fortíðini, sum ger, at øll listaverk á einum listasavni verða mett á ein serstakan søguligan hátt, og í staðin skapa eitt nýtt rúm, ið kann lata upp fyri, at fólk síggja list á ein heilt annan hátt.
Heimsins besta listasavn til føroyska list
Vit hava longu heimsins besta listasavn til føroyska list. Tað er jú ógvuliga gott. Við eini museumslóg, sum tryggjar tað grundleggjandi, kundu vit fingið eitt av heimsins bestu tjóðlistasøvnum. Tað er betri.
Tí okkara listasavn kann nakað, sum einki annað kann. Tað kann seta verk úr teirra savni saman á ein hátt, so tað knappliga stendur fullkomiliga klárt fyri okkum øllum, hvussu føroysk yrkingalist og myndlist virka saman. Tað kann sleppa Tróndi Patursson leysum í einum rúmi, meðan vit onnur við egnum eygum síggja eina framúrskarandi totalinstallasjón verða til. Tað kann kanna, hvussu føroyski nationalromantikkurin er vorðin samtíðar, viðkomandi og nýmótans. Tað kann útbúgva børn til at gerast serfrøðingar í føroyskari list og lata tey skapa eina nýggja, visuella barnamentan. Tað kann bjóða amerikonsku listakvinnuni Jenny Holzer at gera eitt av sinum fantastisku orðlistaverkum og fáa Sunleif Rasmussen at seta ljóð til. Tað kann lata dyrnar upp til goymsluna í kjallaranum og siga okkum eina nýggja, øðrvísi søgu um føroysku listina, sum fer at seta alt í eitt nýtt perspektiv hjá okkum. Tað kann seta fokus á, hvussu listin mennist og stuðlast best her í landinum. Tað kann hava kjakkvøld um góðsku, um støðuna hjá føroyskari list í heimslistini, ella um hvussu vit fáa eitt upp aftur betri listasavn.
Hetta kann onki annað listasavn í heiminum gera. Møguleikarnir eru óendaligir, so skjótt nakrar greiðar, fakligar linjur verða settar upp fyri, hvønn veg vit vilja fara við okkara listasavnsvirksemi. Eins stórar skyldur og stóra ábyrgd eitt listasavn hevur, eins stórir eru møguleikarnir fyri kreativiteti og nýhugsan.
Marius Olsen (1963): Náttaregn. 2005
Marius Olsen er partur av listabólkinum Heystframsýningin, ið hevur valt ikki at sýna fram á okkara tjóðlistasavni, tí tey halda ikki, at tað verður rikið á einum haldbærum etiskum og fakligum grundarlagi. Tað er ein risastórur kostnaður fyri føroyskt listalív, at politiski myndugleikin hevur valt at venda blinda eygað til teir týðiligu trupulleikarnar, sum eru í umsitingini av føroysku listini. Ein kostnaður er, at glæsiligu og snøgt sagt genialu tulkingarnar hjá Mariusi Olsen av føroysku myndlistatradisjónini ikki eru ein natúrligur partur av árligu føroysku framsýningunum hjá listasavninum og tí ikki verða tulkað við í stóru frásøgnina um samtíðarlistina.
Valdsmikla listasavnið
Amerikanski listasøgufrøðingurin Donald Preziosi hevur kallað listasavnið ein av mest framúrskarandi og valdsmiklu nýmótans fiksjónum. Síðani listasavnið varð uppfunnið í 18. øld, hevur tað framleitt ímyndir um veruleikan, um fortíðina, samtíðina og framtíðini og um menniskju og teirra viðurskifti við seg sjálvi, við onnur menniskju og við heimin tey liva í. Ímyndir, sum eru vorðnar sannleikar fyri okkum øll. Listasøvn hava spælt ein avgerandi leiklut í okkara máta at uppfata týdningin hjá lutum, at uppfata týdningin hjá okkum sjálvum og í at forma tær mýtur, vit grunda okkara lív og alt okkara samfelag á.
Tí hevur tað so stóran týdning, og tí skulu vit gera tað so gott sum yvirhøvur gjørligt. Listasavnið er ikki bert ein pallur, sum myndlistafólk kunnu breiða seg á og eitt stað, har mentanarliga elitan kann skifta klók orð sínámillum, og tað er ikki bert eitt stað til undirhald og útbúgving. Tað er ein partur av okkara máta at hugsa uppá. Listasavnið fer ongantíð at tryggja okkara yvirlivan, og tað fer ongantíð at fáa sama praktiska týdning sum fiskur, tunlar ella flogvøllir, men óansæð hvussu gott ella vánaligt listasavnið er, hevur tað stóran týdning fyri okkara samfelag og okkara framtíð. Tað er eingin orsøk til at undirmeta hvørki tann góða ella tann ringa týdningin, eitt listasavn kann hava.
Minstukrøv frá einum listagrenji
Men týdningurin hjá listasavninum verður undirmettur. Tað er pínligt áhaldandi at skula grenja um, hvussu illa til stendur, men tað er upp aftur pínligari, at onki verður gjørt. Ein museumslóg sum tann hjá ICOM krevur ein ikki so øgiliga stóran innsats frá politiskari síðu, og tað hevði verið eitt rættiliga stórt fet á leiðini fram móti einum áhugaverdum listasavni, sum kann vera okkum øllum til gagns og gleði.
Museumsetiska regluverkið hjá ICOM er einans minstukrøv, og hetta grenjið heldur, at tað er tað minsta, okkara politikarar kunnu gera fyri listina.
(IS)
Posted by Listin at 9:00 AM
Labels: IS, list og samfelag
Sunday, September 26, 2010
Heystframsýningin 2010 - fernisering
Í gongini á veg upp trappurnar til Heystframsýningina
Myndir hjá Hanna Bjartalíð
Carl Jóhan Jensen las upp og tað gjørdi Heðin Klein og Einar Már Guðmundsson eisini
Sera nógv fólk vóru til upplatingina
Áhoyrarar lurta
Myndir hjá Zachariasi Heinesen
Anker Mortensen hevur gjørt serprent til framsýningina
Pietà
Myndainstallatión hjá Aggi Ásgerð Ásgeirsdóttir
Fólk og list
Eitt av verkunum hjá Anker Mortensen
Hanni Bjartalíð hevur málað hesa herligu ljósareyðu personasjuna
Ein mynd hjá Tummas Jákup Thomsen
Ein skøltur hjá Hanna Bjartalíð
Ein klassisk Zacharias Heinesen
Brandur Patursson javnvigar á kantinum millum skemt og óhugna
Veggurin hjá Tummas Jákupi Thomsen
Marius Olsen gjørdi henda ælabogan
Portrettmynd hjá Andreasi Andreasen
Myndainstallatiónin hjá Bárði Jákupsson
Ein av myndunum hjá Hansinu Iversen
Smádrongur skoðar verk hjá Mariusi
Posted by Listin at 8:23 AM
Labels: Framsýningar, Myndlist
Saturday, September 25, 2010
Ebba Hentze fyllir runt
Ein kritisk og vitandi rødd,
ið torir og dugir...
ið torir og dugir...
Av okkara sólskygdu verð
ynski eg mær bert ein havabonk
har ein ketta sólar sær…
Har hevði eg sitið
við einum brævi í barmi,
einum einasta lítlum brævi.
Soleiðis sær mín dreymur út…
Orsøkin til, at vit kunnu lesa dýrdarríku yrkingina "Eitt ynski" hjá modernistiska yrkjaranum Edith Södergran á okkara móðurmáli er, at Ebba Hentze hevur týtt hana úr svenskum til føroyskt. Ebba Hentze verður í Dansk Kvindebiografisk Leksikon nevnd ein institutión í føroyskum mentanarlívi, ið so at siga er Føroya einasti fríi, intellektuelli og hesum kunnu vit ikki annað enn taka undir við í dag, nú Ebba Hentze fyllir runt. Tó at sólin sýnist eitt sindur lág har hon hongur beint uppi yvir tekjunum í Havn, skínur hon við óskerdari megi og himmalin er høgur og bláur. Vindurin er skærur og ljósið er fullkomið, eisini tá hugsað verður um, at Heystframsýningin letur upp í dag.
Og ikki er heilt óhugsandi, at vit í dag hitta føðingardagsbarnið á Heystframsýningini, tí listin hevur altíð staðið hennara hjarta nær. Tá sólin skínur á føðingardegnum sum í dag er vanligt at siga, at føðingardagsbarnið hevur skikkað sær væl, men tað hevur Ebba ikki, takk og lov havi hon fyri, at tað. Hetta at skikka sær væl og vera ein pen miðalhampagenta júst sum allar hinar tykist ikki hava ligið frammaliga í hennara lívsætlanum og tað kunnu øll bókmentaáhugað fegnast um. Longu í 1953 fekk hon sína yrkjaradebut í virda tíðarritinum Hvedekorn og síðan hevur hon á ymsan hátt livað við og av bókmentum og tær av henni. Hon hevur skrivað bøkurnar um Antoiu og týtt eina rúgvu av tilfari til og úr føroyskum. Tá Rói Patursson varð innstillaður til Norðurlendsku Bókmentaheiðurslønina við "Líkasum", var tað Ebba Hentze, ið hevði flutt hansara savn yvir í danskt, eins og hon hevur týtt mong onnur yrkingasøvn hjá t.d. Tóroddi Poulsen og Jóanesi Nielsen. At Ebba Hentze torir og dugir vistu vit av (eisini áðrenn væl uppibornu mentanarheiðurslønina), og við teimum 16 framúr góðu týðingunum av yrkingum hjá Edith Södergran, ið standa sum eitt lítið savn í fyrsta "Vencil", varð hetta enn einaferð váttað. Hesa uppgávuna megnaði hon at loysa við miklari virðing, kunnleika og eymleika fyri stóra finska symbolistinum, sum man hava eitt serligt pláss í hjarta týðarans.
Ebba Hentze hevur eitt serligt pláss í okkara hjarta sum vegari og fyrimynd og vit takka henni fyri dirvið og lívslanga arbeiðið listini at frama sum yrkjari og bókmentaformidlari, týðari og sum ein kritisk og vitandi rødd, ið torir og dugir. Nú dregur hann á luftina og eitt hvassligt æl litar sólina myrkagráa sum í eini mynd hjá Ingálvi av Reyni. Vit ynskja Ebbu Hentze hjartaliga tillukku á hennara runda, vakra degi og ynskja henni alt tað besta.
(KP)
Posted by Listin at 2:55 PM
Labels: KP, Skaldskapur
Tíðindaskriv: Høvundadagar í Norðurlandahúsinum
Sunnudagin og mánadagin 26. og 27. sept eru høvundavitjanir í Norðurlandahúsinum, sum verdar eru at fara til.
Hetta er skráin:
Einar Már Guðmundsson og Halldór Guðmundsson Sunnudagin 26.sept.
Fyrilestrar og kjak við íslendsku rithøvundunum Einar Már Guðmundsson og Halldór Guðmundsson.
Kostnaður: 80 kr
14.00 - 15.00: Einar Már Guðmundsson greiðir frá sínum skaldskapi
15.00 - 15.15: Steðgur
15.15 - 16.15: Halldór Guðmundsson greiðir frá um ævindsøguna Halldór Laxness, ið gav honum íslendska bókmentaprísin fyri fagrar bókmentir.
16.15 - 17.00: Kjak
Jógvan Isaksen Mánadagin 27. sept.
19. 30 Fyrilestur við Jógvan Isaksen um skaldskap hansara.
Kostnaður: 40 kr.
Rithøvundafelag Føroya
Hetta er skráin:
Einar Már Guðmundsson og Halldór Guðmundsson Sunnudagin 26.sept.
Fyrilestrar og kjak við íslendsku rithøvundunum Einar Már Guðmundsson og Halldór Guðmundsson.
Kostnaður: 80 kr
14.00 - 15.00: Einar Már Guðmundsson greiðir frá sínum skaldskapi
15.00 - 15.15: Steðgur
15.15 - 16.15: Halldór Guðmundsson greiðir frá um ævindsøguna Halldór Laxness, ið gav honum íslendska bókmentaprísin fyri fagrar bókmentir.
16.15 - 17.00: Kjak
Jógvan Isaksen Mánadagin 27. sept.
19. 30 Fyrilestur við Jógvan Isaksen um skaldskap hansara.
Kostnaður: 40 kr.
Rithøvundafelag Føroya
Posted by Listin at 9:35 AM
Labels: Skaldskapur, Tíðindaskriv
Friday, September 24, 2010
Hugans meistaraverk
Arnold Vegghamar
"Summu siga, at mínar myndir vóru betri fyrr… Kanska hevur man verið í hæddini og er á veg niðuraftur nú" helt sjálvatfinningarsami listamaðurin, Arnold Vegghamar (f.1937) stillisliga fyri sunnukvøldið í sjónvarpssendingini Frætt & Fregnað. Listamaðurin av Viðareiði er á breddanum í løtuni við framsýningini "Á aðrar leiðir", sum er at síggja í Listasavninum hetta til 24.oktober. Framsýningin er góð og kann tað viðmælast øllum at fara niðan at hyggja. Spurningurin er bara um framsýningin er so mikið góð, sum hon eigur at vera, tá hon umboðar eitt av okkara mest originalu og serstøku samtíðarlistafólkum.
Afturlítandi
Bæði nýggjar og eldri myndir eru at síggja á framsýningini, sum sostatt í ein vissan mun gevur innlit og yvirlit yvir lívsverkið hjá Arnoldi Vegghamar, ið er sjálvlærdur listamaður, sum byrjaði at mála í 50´unum og sum luttók á Ólavsøkuframsýningini longu í 1957. Hann var eisini ein av næmingunum á stokkuta, men gitna Listaskeiðnum, sum Ingálvur av Reyni, Jack Kampmann og Janus Kamban høvdu á vetri 1958-59. Arnold Vegghamar hevur m.a. starvast sum gullsmiður, men seinastu trettan árini hevur hann málað burturav sum yrkislistamaður. Listin hjá Arnoldi Vegghamar er av tí slagnum, sum tú minnist framum aðra list og tí gloymi eg ongantíð fyrstu ferðina, eg upplivdi hansara myndir. Tað var meðan ein Ólavsøkuframsýning varð fyriskipað fyri eftirhondini mongum árum síðani í Listaskálanum. Verkini hjá Arnoldi vóru júst pakkaði út, men sjálvt um tey stóðu tilvildarliga slongd hvørt um annað á gólvinum, var greitt beinanvegin, at talan var um serstøk listaverk, sum tað ikki bar til at ignorera. Hóast myndevnini vóru vanlig føroysk myndevni við lýsingum av haga, bygd og lending, var úttrykkið í hesum glitrandi fepurheitu litunum nakað heilt fyri seg.
Menning
Á framsýningini í Listasavni Føroya sæst hvussu Arnold Vegghamar hevur roynt ymsar málihættir frá nøkrum nokkso naturalistiskum og impressionistiskum ella litføgrum pointillistiskum landsløgum til teir sera einføldu, næstan primitivistisku málningarnir, sum hann ger í dag. Stílurin í myndunum hjá Vegghamar liggur onkrastaðni millum ekspressionismu og naivismu, men einfaldastu myndir hansara tykjast sera originalar á sama hátt sum myndirnar hjá einum øðrum outsidara, Steffani Danielsen vóru tað.
Og sjálvt um landslagið í summum myndum hjá Arnoldi Vegghamar er so mikið bjartlitt, at grótið er átøkt bommum, er talan ikki um elskuligar eydnumyndir. Tvørtur í móti tykist huglagið í menniskjatómu landsløgunum ofta dapurt og ørkymlað á sama hátt sum hjá áðurnevnda Nólsoyarmálara og eisini hjá Edvardi Munch t.d. í myndini "Fløtan" (1991) av einum smáum violettum húsum, ið tykjast nærum glatað í stora, sterka landslagnum, sum gløðir og darrar í grønum og reyðum, bláum og orange mótsetningslitum. Sum so ofta hjá Vegghamar kennist tað eins og litirnir skríggja móti hvørjum øðrum í einum klaustrofobiskum myndaheimi, ið gevur hugasamband við flykrandi fepursjónirnar hjá Vincent Van Gogh.
Í sambandi við framsýningina hevur Listasavnið givið út bók á føroyskum, donskum og enskum um listamannin, sum Dagmar Warming hevur skrivað tekst til. Hóast tað ikki tók meira enn nítjan og ein hálvan minutt at lesa tekstin, ætli eg mær ikki í holtur við at brúka meg um grunnleikan í mongu listabókunum, sum Listasavn Føroya gevur út. Til tað eri eg alt ov fegin um endiliga at eiga eitt savn av myndum hjá framúrskarandi listamanninum av Viðareiði á bókahyllini, har eg til eina og hvørja tíð kann blaða upp og hyggja eftir einari av hansara áhugaverdu myndum. Eg las danska upprunatekstin, sum er væl skrivaður og lættur at lesa og sum er einar fjúrtan síður til longdar við neyðturviligum upplýsingum um listamannin og hansara lív og um hansara støðu í føroyskari og europiskari landslagslist. Í bókini verður gjørt vart við, at Øssur Johannesen hevur tøkk uppiborna fyri sítt arbeiði og tað er gott, tí mær vitandi, arbeiddi hann nokkso leingi við bókaætlanini. Føroyska og enska týðingin eru ikki nóg væl rættlisnar t.d. verður Malinsfjall ikki konsekvent stavað í týðingini; "Marlinsfjall" og "Malingsfjall", umframt at tann føroyska týðingin sum heild ikki er góð, helst orsakað av, at hon er ov trúgv mótvegis upprunatekstinum og at føroysku orðingarnar harvið kennast eitt sindur danskar (t.d. "hendurnar sótu væl á unga manninum" og "Café-myndin.. er enn eitt dømi um eina "einliga svalu" frá arnoldi", eins og onkur bendingarvilla er í føroyska tekstinum. Villur eru altíð harmiligar, men man má bara ásanna, at tað eyðsýniliga ikki er lætt at sleppa undan villum í sambandi við bókaútgávur.
Náttúran sum myndevni
Tað er áhugavert at lesa í bókini, at Arnold Vegghamar ongantíð hevur sæð myndir hjá Van Gogh í veruleikanum, men bert í bókum, tí onkrar myndir hjá Vegghamar minna heilt nógv um tær hjá Van Gogh bæði í málihátti og í litavali. Løgið, at Arnold Vegghamar ongantíð hevur verið á Glyptotekinum mitt í Keypmannahavn, har tey eiga onkra fantastiska mynd hjá Van Gogh, ið orsakað av pastosa máliháttinum sær heilt øðrvísi út í veruleikanum enn í ymiskum eftirgerðum, í bókum osfr. Men tá undirritaða í onkrum ummæli hevur nevnt ein vissan skyldskap millum Viðareiðismálaran og stóra ekspressionistiska og modernistiska vegaran, so havi eg í grundini ongantíð ró framundir, at Vegghamar er nakar hermari, tí til tað er hann alt ov egin listamaður, ið gongur sínar heilt egnu listarligu leiðir. Dagmar Warming skrivar rættiliga nógv um náttúruna á Viðareiði og av hesum nátturulýsingum fær lesarin varhugan av einum bergtiknum, útlendskum høvundi: "Arnold Vegghamar hevur hesi seinastu árini lagt stóran dent á tað, sum er beint í nánd: Malinsfjall, útsýnið yvir Fugloy, húsini á Viðareiði og lendingin við útsýni yvir Múlan og Kunoyarnakkan, sum reisir seg meiri enn 820 m loddrætt úr havinum. Ein túrur við útróðrarbáti á havinum, beint norðan fyri Føroyar, er ótrúliga vakur, tá ið veðrið er til vildar. Men reisir sjógvurin seg, er vandin altíð til staðar…" (s.68) og "Eisini ein sólskinsdag á vári kann tindurin á Malinsfjalli gerast báur, og niðan fyri hamrarnar liggja grønir og reyðir litir lið um lið Tað sæst á tí fjálga gula litinum, at várið er komið í deldina. Kanska er alt hetta gula, sum hevur tikið ræðið á teimum grønu flatunum, mýrisóljur…" (s.67).
Serstaka fatan listamansins
Um hugt verður eftir afturvendandi myndevnunum hjá Vegghamar er als ikki løgið, at høvundurin skrivar um Malinsfjall og vøkru náttúruna á Viðareiði, men sjálv havi eg í grundini ongantíð hugsað so naturalistiskt í sambandi við myndirnar hjá Arnoldi Vegghamar. Framsýningin hevur eins og teksturin hjá Warming fingið heitið "Á aðrar leiðir", men hon kundi eins væl itið "Egnar leiðir" ella "Hugans leiðir". Tað serstaka við myndunum hjá Vegghamar kemur hvørki av serligum landafrøðiligum ella ævisøguligum áðum, men er sálarliga grundað í serstaka sinni og fatan listamansins. Í hesum sambandi var tað stuttligt at hoyra samrøðuna, sum Tórður Mikkelsen gjørdi við listamannin í omanfyrinevndu sending. So serstakur sum Vegghamar er, kundi hann ikki droymt um at gjørt sum vit vanligu, ósemjuræddu og bara geva tí spyrjandi rætt í tí, hann spyr um. Tá hugagóði og fegni sjónvarpsmaðurin spyr um ikki hetta landslagið á Viðareiði er til stóran íblástur hjá listamanninum, sigur Vegghamar heilt einfalt: "Noy", at tað heldur hann ikki, tí nú hevur hann verið har á Viðareiði so leingi.
Betri uttan rammur
Ein listaframsýning hjá einum so kompromileysum og dugnaligum listamanni sum Arnold Vegghamar skal kennast sum at fáa ein frammaná hjá áskoðaranum, men til tað tykist úrvalið á framsýningini ov tilvildarliga skipað og valt út. Tað ber væl til at gera eina retrospektiva framsýning og hava nýggjar myndir við eisini, men um góðskan ikki er heilt í topp á øllum myndunum, er tað brádliga sum um henda royndin at seta seg á tveir stólar í senn nervar áskoðaran. Myndirnar hjá Vegghamar rigga betri uttan rammur og í øllum førum er tað ørkymlandi fyri framsýningarupplivingina, at summar myndir eru rammaðar inn í gullrammur, meðan aðrar eru rammaðar inn í trærammur. Kanska eru eisini ríkiliga nógvar myndir við á framsýningini. Tær mongu smáu nýggju myndirnar við hvítmálaðum húsum eru als ikki vánaligar, men motivatiónin at taka tær við á framsýningini tykist meira kommersielt enn listarliga grundað og soleiðis skal ikki vera á Listasavni Føroya, ið sjálvandi skal hevja seg upp um vanligt gallarívirksemi
Sigrar í tí einfalda
Orsøkin til, at summi halda, at myndirnar hjá Arnoldi Vegghamar vóru betri fyrr í tíðini, hongur saman við hesi serligu fatan listamansins, ið er langt framman fyri vanliga fatan. Listamarknaðurin er soleiðis háttaður, at tað ofta tekur longri tíð hjá teimum, ið veruliga bróta burtur úr nýggjum, at vinna frama millum fólk. Tá so eitt tílíkt listafólk endiliga hevur vunnið sær vegin fram til almenna viðurkenning, hendir tað løgna, at krøv og vónir verða sett til hansara nýggju verk, at tey helst skulu líkjast verkunum, sum hann gjørdi fyri tjúgu árum síðani. Gomlu myndirnar hjá Vegghamar eru framúr góðar, gamaní og litavalið er serstakt, tó at tær myndevnisliga og í málihátti eru meira vanligar og kundu minnt eitt sindur um William, Mikines, Tommy osfr. Sum heild eru tær nýggjaru myndirnar nógv meira originalar, t.d. tær merkiligu ovursjónirnar av grøngula og ljósareyða fjallinum við loyndarfullum ljósabláum ella hvítum steinum. Hesar myndirnar eru løgnar, so ovurhonds einfaldar tær eru uttan serligar detaljur ella ta stóru rúmkonstruktiónina, men tað er júst í tí einfalda, at hesin listamaðurin sigrar totalt. Eg havi varhugan av, at Arnold Vegghamar júst í hesum árum er í ferð við at mála sínar bestu og týdningarmestu myndir og eg gleði meg at síggja tey framtíðar meistaraverk, ið verða skapað í hansara hugaheimi beint nú.
"Summu siga, at mínar myndir vóru betri fyrr… Kanska hevur man verið í hæddini og er á veg niðuraftur nú" helt sjálvatfinningarsami listamaðurin, Arnold Vegghamar (f.1937) stillisliga fyri sunnukvøldið í sjónvarpssendingini Frætt & Fregnað. Listamaðurin av Viðareiði er á breddanum í løtuni við framsýningini "Á aðrar leiðir", sum er at síggja í Listasavninum hetta til 24.oktober. Framsýningin er góð og kann tað viðmælast øllum at fara niðan at hyggja. Spurningurin er bara um framsýningin er so mikið góð, sum hon eigur at vera, tá hon umboðar eitt av okkara mest originalu og serstøku samtíðarlistafólkum.
Afturlítandi
Bæði nýggjar og eldri myndir eru at síggja á framsýningini, sum sostatt í ein vissan mun gevur innlit og yvirlit yvir lívsverkið hjá Arnoldi Vegghamar, ið er sjálvlærdur listamaður, sum byrjaði at mála í 50´unum og sum luttók á Ólavsøkuframsýningini longu í 1957. Hann var eisini ein av næmingunum á stokkuta, men gitna Listaskeiðnum, sum Ingálvur av Reyni, Jack Kampmann og Janus Kamban høvdu á vetri 1958-59. Arnold Vegghamar hevur m.a. starvast sum gullsmiður, men seinastu trettan árini hevur hann málað burturav sum yrkislistamaður. Listin hjá Arnoldi Vegghamar er av tí slagnum, sum tú minnist framum aðra list og tí gloymi eg ongantíð fyrstu ferðina, eg upplivdi hansara myndir. Tað var meðan ein Ólavsøkuframsýning varð fyriskipað fyri eftirhondini mongum árum síðani í Listaskálanum. Verkini hjá Arnoldi vóru júst pakkaði út, men sjálvt um tey stóðu tilvildarliga slongd hvørt um annað á gólvinum, var greitt beinanvegin, at talan var um serstøk listaverk, sum tað ikki bar til at ignorera. Hóast myndevnini vóru vanlig føroysk myndevni við lýsingum av haga, bygd og lending, var úttrykkið í hesum glitrandi fepurheitu litunum nakað heilt fyri seg.
Menning
Á framsýningini í Listasavni Føroya sæst hvussu Arnold Vegghamar hevur roynt ymsar málihættir frá nøkrum nokkso naturalistiskum og impressionistiskum ella litføgrum pointillistiskum landsløgum til teir sera einføldu, næstan primitivistisku málningarnir, sum hann ger í dag. Stílurin í myndunum hjá Vegghamar liggur onkrastaðni millum ekspressionismu og naivismu, men einfaldastu myndir hansara tykjast sera originalar á sama hátt sum myndirnar hjá einum øðrum outsidara, Steffani Danielsen vóru tað.
Og sjálvt um landslagið í summum myndum hjá Arnoldi Vegghamar er so mikið bjartlitt, at grótið er átøkt bommum, er talan ikki um elskuligar eydnumyndir. Tvørtur í móti tykist huglagið í menniskjatómu landsløgunum ofta dapurt og ørkymlað á sama hátt sum hjá áðurnevnda Nólsoyarmálara og eisini hjá Edvardi Munch t.d. í myndini "Fløtan" (1991) av einum smáum violettum húsum, ið tykjast nærum glatað í stora, sterka landslagnum, sum gløðir og darrar í grønum og reyðum, bláum og orange mótsetningslitum. Sum so ofta hjá Vegghamar kennist tað eins og litirnir skríggja móti hvørjum øðrum í einum klaustrofobiskum myndaheimi, ið gevur hugasamband við flykrandi fepursjónirnar hjá Vincent Van Gogh.
Í sambandi við framsýningina hevur Listasavnið givið út bók á føroyskum, donskum og enskum um listamannin, sum Dagmar Warming hevur skrivað tekst til. Hóast tað ikki tók meira enn nítjan og ein hálvan minutt at lesa tekstin, ætli eg mær ikki í holtur við at brúka meg um grunnleikan í mongu listabókunum, sum Listasavn Føroya gevur út. Til tað eri eg alt ov fegin um endiliga at eiga eitt savn av myndum hjá framúrskarandi listamanninum av Viðareiði á bókahyllini, har eg til eina og hvørja tíð kann blaða upp og hyggja eftir einari av hansara áhugaverdu myndum. Eg las danska upprunatekstin, sum er væl skrivaður og lættur at lesa og sum er einar fjúrtan síður til longdar við neyðturviligum upplýsingum um listamannin og hansara lív og um hansara støðu í føroyskari og europiskari landslagslist. Í bókini verður gjørt vart við, at Øssur Johannesen hevur tøkk uppiborna fyri sítt arbeiði og tað er gott, tí mær vitandi, arbeiddi hann nokkso leingi við bókaætlanini. Føroyska og enska týðingin eru ikki nóg væl rættlisnar t.d. verður Malinsfjall ikki konsekvent stavað í týðingini; "Marlinsfjall" og "Malingsfjall", umframt at tann føroyska týðingin sum heild ikki er góð, helst orsakað av, at hon er ov trúgv mótvegis upprunatekstinum og at føroysku orðingarnar harvið kennast eitt sindur danskar (t.d. "hendurnar sótu væl á unga manninum" og "Café-myndin.. er enn eitt dømi um eina "einliga svalu" frá arnoldi", eins og onkur bendingarvilla er í føroyska tekstinum. Villur eru altíð harmiligar, men man má bara ásanna, at tað eyðsýniliga ikki er lætt at sleppa undan villum í sambandi við bókaútgávur.
Náttúran sum myndevni
Tað er áhugavert at lesa í bókini, at Arnold Vegghamar ongantíð hevur sæð myndir hjá Van Gogh í veruleikanum, men bert í bókum, tí onkrar myndir hjá Vegghamar minna heilt nógv um tær hjá Van Gogh bæði í málihátti og í litavali. Løgið, at Arnold Vegghamar ongantíð hevur verið á Glyptotekinum mitt í Keypmannahavn, har tey eiga onkra fantastiska mynd hjá Van Gogh, ið orsakað av pastosa máliháttinum sær heilt øðrvísi út í veruleikanum enn í ymiskum eftirgerðum, í bókum osfr. Men tá undirritaða í onkrum ummæli hevur nevnt ein vissan skyldskap millum Viðareiðismálaran og stóra ekspressionistiska og modernistiska vegaran, so havi eg í grundini ongantíð ró framundir, at Vegghamar er nakar hermari, tí til tað er hann alt ov egin listamaður, ið gongur sínar heilt egnu listarligu leiðir. Dagmar Warming skrivar rættiliga nógv um náttúruna á Viðareiði og av hesum nátturulýsingum fær lesarin varhugan av einum bergtiknum, útlendskum høvundi: "Arnold Vegghamar hevur hesi seinastu árini lagt stóran dent á tað, sum er beint í nánd: Malinsfjall, útsýnið yvir Fugloy, húsini á Viðareiði og lendingin við útsýni yvir Múlan og Kunoyarnakkan, sum reisir seg meiri enn 820 m loddrætt úr havinum. Ein túrur við útróðrarbáti á havinum, beint norðan fyri Føroyar, er ótrúliga vakur, tá ið veðrið er til vildar. Men reisir sjógvurin seg, er vandin altíð til staðar…" (s.68) og "Eisini ein sólskinsdag á vári kann tindurin á Malinsfjalli gerast báur, og niðan fyri hamrarnar liggja grønir og reyðir litir lið um lið Tað sæst á tí fjálga gula litinum, at várið er komið í deldina. Kanska er alt hetta gula, sum hevur tikið ræðið á teimum grønu flatunum, mýrisóljur…" (s.67).
Serstaka fatan listamansins
Um hugt verður eftir afturvendandi myndevnunum hjá Vegghamar er als ikki løgið, at høvundurin skrivar um Malinsfjall og vøkru náttúruna á Viðareiði, men sjálv havi eg í grundini ongantíð hugsað so naturalistiskt í sambandi við myndirnar hjá Arnoldi Vegghamar. Framsýningin hevur eins og teksturin hjá Warming fingið heitið "Á aðrar leiðir", men hon kundi eins væl itið "Egnar leiðir" ella "Hugans leiðir". Tað serstaka við myndunum hjá Vegghamar kemur hvørki av serligum landafrøðiligum ella ævisøguligum áðum, men er sálarliga grundað í serstaka sinni og fatan listamansins. Í hesum sambandi var tað stuttligt at hoyra samrøðuna, sum Tórður Mikkelsen gjørdi við listamannin í omanfyrinevndu sending. So serstakur sum Vegghamar er, kundi hann ikki droymt um at gjørt sum vit vanligu, ósemjuræddu og bara geva tí spyrjandi rætt í tí, hann spyr um. Tá hugagóði og fegni sjónvarpsmaðurin spyr um ikki hetta landslagið á Viðareiði er til stóran íblástur hjá listamanninum, sigur Vegghamar heilt einfalt: "Noy", at tað heldur hann ikki, tí nú hevur hann verið har á Viðareiði so leingi.
Betri uttan rammur
Ein listaframsýning hjá einum so kompromileysum og dugnaligum listamanni sum Arnold Vegghamar skal kennast sum at fáa ein frammaná hjá áskoðaranum, men til tað tykist úrvalið á framsýningini ov tilvildarliga skipað og valt út. Tað ber væl til at gera eina retrospektiva framsýning og hava nýggjar myndir við eisini, men um góðskan ikki er heilt í topp á øllum myndunum, er tað brádliga sum um henda royndin at seta seg á tveir stólar í senn nervar áskoðaran. Myndirnar hjá Vegghamar rigga betri uttan rammur og í øllum førum er tað ørkymlandi fyri framsýningarupplivingina, at summar myndir eru rammaðar inn í gullrammur, meðan aðrar eru rammaðar inn í trærammur. Kanska eru eisini ríkiliga nógvar myndir við á framsýningini. Tær mongu smáu nýggju myndirnar við hvítmálaðum húsum eru als ikki vánaligar, men motivatiónin at taka tær við á framsýningini tykist meira kommersielt enn listarliga grundað og soleiðis skal ikki vera á Listasavni Føroya, ið sjálvandi skal hevja seg upp um vanligt gallarívirksemi
Sigrar í tí einfalda
Orsøkin til, at summi halda, at myndirnar hjá Arnoldi Vegghamar vóru betri fyrr í tíðini, hongur saman við hesi serligu fatan listamansins, ið er langt framman fyri vanliga fatan. Listamarknaðurin er soleiðis háttaður, at tað ofta tekur longri tíð hjá teimum, ið veruliga bróta burtur úr nýggjum, at vinna frama millum fólk. Tá so eitt tílíkt listafólk endiliga hevur vunnið sær vegin fram til almenna viðurkenning, hendir tað løgna, at krøv og vónir verða sett til hansara nýggju verk, at tey helst skulu líkjast verkunum, sum hann gjørdi fyri tjúgu árum síðani. Gomlu myndirnar hjá Vegghamar eru framúr góðar, gamaní og litavalið er serstakt, tó at tær myndevnisliga og í málihátti eru meira vanligar og kundu minnt eitt sindur um William, Mikines, Tommy osfr. Sum heild eru tær nýggjaru myndirnar nógv meira originalar, t.d. tær merkiligu ovursjónirnar av grøngula og ljósareyða fjallinum við loyndarfullum ljósabláum ella hvítum steinum. Hesar myndirnar eru løgnar, so ovurhonds einfaldar tær eru uttan serligar detaljur ella ta stóru rúmkonstruktiónina, men tað er júst í tí einfalda, at hesin listamaðurin sigrar totalt. Eg havi varhugan av, at Arnold Vegghamar júst í hesum árum er í ferð við at mála sínar bestu og týdningarmestu myndir og eg gleði meg at síggja tey framtíðar meistaraverk, ið verða skapað í hansara hugaheimi beint nú.
Posted by Listin at 10:39 AM
Labels: Framsýningar, KP, Myndlist
Thursday, September 23, 2010
Vápnaður við skemti
David Shrigley
Inntil 23. oktober kunnu tey hepnu, hvørs leið hetta tíðarskeiðið ber við New York, nýta høvið at síggja framsýningina við nýggjum verkum hjá David Shrigley í Anton Kern Gallery í stóra amerikanska súreplinum. Framsýningin byrjar uttan fyri framsýningarhølini við hvíta flagginum, har skrivað stendur: "PLEASE DON´T KILL US". Vit hóma longu skeiva smílið hjá Shrigley, sum fjalir yvir bæði speisemi og skemt, men eisini álvarsliga hugspeki. Poetiski Shrigley minnir um okkara Tórodd Poulsen við tað, at hann bæði í myndum og orðum koppar tingunum á, so at tey fáa eina óvæntaða vend, sum bæði kann vera rættiliga stuttlig og ógvuliga ørkymlandi sum i genialu myndini, har vit heilt einfalt síggja tekst við blokkbókstavum inni í einum sirkli, sum eyðsýniliga skal ímynda eina glaskrukku. Teksturin ljóðar: "Eg eri eitt insekt, eg eri fangað í eini krukku. Eg eri hugtikin av mínum nýggja umhvørvi . Tað er eins og ein annar heimur her. Mær dámar tað sera væl.". Umframt tekningar fevnir framsýningin um teknifilmar og standmyndir, t.d. eina røð av bronsustoyptum gummistyvlum.
David Shrigley (f.1968) er enskur, men býr í Skotlandi, har hann hevur tikið útbúgving á Glasgow School of Art, har hann gekk frá 1988 til 1991. Skúlin hevur m.a. orsakað av Shrigley vunnið frama og eigur t.d. æruna av, at hava skúlað fleiri vinnarar av háttvirdu ensku listaheiðurslønini Turner Prize. Ein føroysk listakvinna gongur á sama skúla og hava vit skrivað um hana her ://listinblog.blogspot.com/2010/07/trivist-og-mennist-i-glasgow-school-of.html
Tó at Shrigley í fleiri ár hevur verið navnframur innan heimslistina, hevur hann verið staddur í eini outsiderstøðu við sínum løgnu myndum og einum stíli, sum liggur onkrastaðni mitt í millum teknirøðir og primitivar strikutekningar, sum eru ófantaliga teknaðar við vilja. Shrigley samanber sjálvur sítt listarliga hugskot við idealið hjá filmpuristum, ið halda fast uppá "show not tell." "Tað snýr seg um, at áskoðarin skal uppliva søgur, skapa søgur sjálvur". Tess betri listafólkið dugir at fáa tað til at henda, jú betri verður søgan".
David Shrigley skapar samtíðarlist, sum fær áskoðarin at hugsa, flenna og at assosiera út frá einum originalum og nútíðarligum myndamáli av tí slagnum, sum okkum veruliga tørvar her á landi. Hmm man Shrigley nakrantíð hava verið í Føroyum?
At hann verður sýndir fram á sama gallaríi, sum umboðar kend listafólk sum Kai Althoff gevur varhugan av, at Shrigley nú er komin uppí heimselituna og tað er ómetaliga gleðiligt, at alsamt fleiri fáa eyguni upp fyri hesi skeivu og rørandi listini.
Saman við øðrum listafólkum sum t.d. David Hockney er David Shrigley í løtuni í ferð við at mótmæla skerjingunum, sum eru framdar innan bretskan listastuðul, sum er skerdur við einum fjórðingi og í hesum sambandi hevur hann gjørt ein teknifilm, sum er hugvekjandi, eisini fyri okkum føroyingar. Til stuttleika viðfesti eg eisini eitt av framúrskarandi videoløgunum, sum hann hevur gjørt (-Good Song hjá Blur).
http://www.youtube.com/watch?v=tM92IwpzzJw
http://www.youtube.com/watch?v=T6rYDaORe3k&feature=player_embedded
Posted by Listin at 8:25 AM
Subscribe to: Posts (Atom)


c: text/html

text:
Føroya Symfoniorkestur
Leygardagin 7. Februar hevur Føroya Symfoniorkestur konsert í Norðurlandahúsinum kl. 19:30 við eini sera áhugaverdari skrá. Solistur á violin verður unga Guro Kleven Hagen, sum kemur úr Valdres í Noreg.
Á skránni verður:
Per Gynt suita no. 1 opus 46 eftir Eduard Grieg
1. Lagdámur á morgni
2. Deyðstund Ásu
3. Dansur Anitru
4. Í høllini hjá Dovragubbanum
Souvenir d´une lieu cher opus 42 eftir Tchaikowsky
Solistur: Guro Kleven Hagen, violin
1. Djúphugsan
2. Skertso (lætt kæti)
3. Melodi
Romansa opus 22 eftir Johan Svendsen
Symfoni no 9 (Nýggja verðin) eftir Antonin Dvorak
Henda skráin, sum FSO her borðreiðir við, er kanska ein tann mest lurtaravinarliga, sum verið hevur.
Eitt sindur um verkini:
Per Gynt suituna skrivaði Eduard Grieg eftir áheitan frá Henrikki Ibsen, sum hevði skrivað sjónleikin av sama navni. Hann skrivaði næstan 40 tónleikabrot til sjónleikin, men her verða bert tey kendastu spæld, og sum eisini Grieg sjálvur setti saman til eina suitu.
Í fyrsta brotinum, Lagdámur á morgni, myndar Grieg hugalagið ein góðan morgun tíðliga, áðrenn sólin rísur, og knappliga kemur hon undan við forte í orkestrinum.
Deyðastund Ásu. Hetta brotið er bert fyri strúkarar, ein innilig og djúp tónayrking, har Per Gynt situr við songarstokkin hjá mammuni og roynir at droyma seg burtur frá veruleikanum, at mamman liggur til tað seinasta.
Dansur Anitru.
Anitra er arabaragenta, sum dansar fyri Per Gynt. Grieg hevur sjálvur skrivað, at hetta er ein lítil og vakurt ljómandi bleytur dansur.
Í høllini hjá Dovragubbanum.
Tónleikurin byggir á eitt stutt motiv í fagottini, sum verður endurtikið aftur og aftur. Men styrkin veksur og við at Grieg broytir og økir instrumentatiónina, so endar alt í einum fortissimo.
Næsta verkið á skránni er eftir Tchaikowsky, og eitur Djúphugsan í samband við eitt vakurt stað ella umhvørvi. Hann er staddur á einum Harragarði í Ukraine, helst á hálvoynni Krim. Verkið er skrivað samstundis, sum hann er í holt við sína kendu violinkonsert. Eitt verk í trimum brotum, bæði inniligt og virtuost, so solisturin veruliga kann sýna sínar musisku gávur og tøkniliga førleika.
Volinromansan eftir Johan Svendsen er hansara mest spælda verk og er á skránni hjá mangum violinleikara. Vakra innleiðandi temaið hugtekur beinanvegin, og innímillum kemur eitt meira skjótt miðpetti, sum aftur leiðr til inniliga inngangin.
Um Guro Kleven Hagen
Tað verður unga, norska Guro Kleven Hagen, sum kemur at spæla hesi bæði verkini. Hon er fødd í Valdres í 1994 og fór sum smágenta at spæla violin. Hon hevur sum tannáringur vunnið fleiri alheims virðislønir. Hon var í 2008 ársins tónleikari í Noreg, og í 2010 vann hon sum fyrsti normaður internationalu Menuhnin kappingina. Hon er komin her í samband við noregsdagarnar í Norðurlandahúsinum, konsertin er eitt samarbeiði millum NLH og FSO.
Symfoni no. 9 (Úr nýggju verðini) eftir Antonin Dvorak
Konsertin endar við 9. Symfoniini eftir tjekkiska tónaskaldinum Antonin Dvorak. Men henda symfoniin er ikki skrivað í heimlandinum, men í USA.
Hon er tí nógv ávirkað av tí blandaða tónleikinum, sum setir sín dám á eitt so samfingið samfelag sum tað amerikanska. Her eru løg frá upprunafólkinum, indianarum, frá teimum svørtu og øðrum etniskum bólkum. Øll løg, sum lættliga fanga oyru áhoyrarans, og tí er henda symfoiin mest spælda av øllum symfoniskum verkum.
Sum nevnt, so er hetta ein tann mest áhoyraravinarliga skráin, sum FSO hevur sett saman, so vónandi nýta nógv høvi at vitja hesa forvitnisligu konsertina.

robotstxt: allowed

filter: keep


text:
JFK-Open í badminton
Seinasta vikuskifti var JFK-Open í badminton á skránni í Klaksvík, har Grand Prix 3 var hildið. Tað vóru umleið 190 leikarar, og eini 350 dystir vórðu leiktir. Leygardagin spældu børn og ung, og sunnudagin spældu tey vaksnu.
Hjá U11 dreingjum er kappingin serliga millum tveir leikarar úr ÍF, har Bogi hevur 130 stig, og Marko hevur 120 stig. Hjá U11 gentum er kappingin eisini sera hørð. Har hevur Julianna HBF 140 stig, og Eva KBF hevur 130 stig, so hjá U11 er einki avgjørt enn.
Hjá U13 gentum er eisini sera hørð kapping. Har eru tað serliga tríggir leikarar frá KBF og ein frá ÍF, sum kappast um fremsta plássið. Fremst í løtuni er Ranja frá KBF, og so koma Rakul ÍF, og Oddbjørg og Miriam frá KBF. Hjá dreingjum U13 eru Leivur KBF og Bjarti HBF púra javnir við 120 stigum í part.
Hjá U15 dreingjum hevur Aron ÍF vunnið allar tríggjar kappingarnar higartil og stendur væl í kappingini til at blíva Grand Prix vinnari fyri veturin. Hjá gentum hevur eisini ein leikari vunnið allar kappingarnar higartil. Tað er Ingibjørg frá KBH, sum hevur 150 stig.
Í U17 menn hevur Árant MBF 140 stig, Ári HBF hevur 110 stig, Jónas HBF hevur 100 stig, og Ari KBF hevur 80 stig. Hjá kvinnum U17 hevur Adhya vunnið allar kappingarnar og hevur 150 stig. Sissal HBF hevur 110 stig, Lena Maria KBF hevur 90 stig, og Miriam HBF hevur 70 stig.
Enn er einki avgjørt hjá teimum vaksnu, men hjá kvinnum A hevur Lena Maria frá Klaksvíkar Badmintonfelag lagt seg klárt á odda við 150 stigum. Nummar 2 er Jóhanna KBF við 90 stigum, og nummar 3 er Bjarnhild KBF við 70 stigum, sum ikki var heima til hesa kapping, so kvinnurnar hjá Klaksvíkar Badmintonfelag verða torførar at taka í ár.
Hjá monnum er kappingin enn opin. Har er Magnus úr HBF fremst við 100 stigum, men í hølunum á honum koma Rani KBF við 90 stigum, Magni ÍF við 80 stigum, og Ari KBF hevur 70 stig.
Hjá kvinnum eru ikki nógvir luttakarar í ár, og tað er harmiligt, tí tað kemur nokk at síggjast aftur, tá farið verður til kappingar uttanlands, tí leikararnir eru munandi verri fyri, tá leikarar her heima ikki taka lut í tí heimligu kappingini. Tað er tó ikki so óvanligt, at annað hvørt ár er áhugin minni, tí tá er ikki Oyggjaleikaár, og tað verða ikki Oyggjaleikir komandi summar. Tíbetur síggja vit tó fleiri góðar, ungar, kvinnuligar leikarar, sum eru á veg upp. Tað er eisini vanligt at síggja tað hjá monnum, men í ár er ørvísið. Tað er hørð kapping um fremstu plássini, og tað eru fleiri leikarar, sum eru væl fyri og hava gjørt stór framstig. Tað var eisini stuttligt at síggja góðar leikarar, sum spældu badminton fyrr, koma til kapping í Klaksvík.
Næsta Grand Prix kapping verður á Giljanesi 13. og 14. jan 2018. Tann kappingin eitur H-dygd Open og er 4. Grand Prix kapping út av 5.
Sí myndir frá kappingini í leinkjuni her
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
Føroyskir sangtekstir
- 10 bibbur
- 10 indianarabørn
- 1001 nátt
- 17. juni 1944
- 20 robottar
- 200%
- 22 (Den nye by)
- 25 (Den nye by part 2)
- 25.4.1940
- 8 børn á súkklu
- 80’ini
- 9 lív
- Á armi mínum
- Á barnaárum ungu
- Á bátadekki
- Á bergi stendur vitin hátt
- Á Boðanesi
- Á bønum blómur blunda
- Á brúnni
- Á egnum veingjum
- Á Egyptalandsstrond, undir Fárao’s hond
- Á ein kross teir negldu Jesus
- Á ferð í hesum heimi
- Á ferð og á einsligum vegi
- Á ferð til Dreymaland
- Á ferð vit eru mót ljóssins strond
- Á flot
- Á fríðum fjalli Jesus stendur
- Á gamlar gøtur
- Á Gerðisheyggi
- Á Golgata byrðin fall av
- Á Golgata eg dvølji við krossins harða træ
- Á Golgata heyggi ein myrkan dag
- Á Golgata, har doyði hann
- Á gøtunum í Sao Paulo, har liva børn í neyð
- Á grasríkum eingjum og grønari líð
- Á Gud eg líti, hann mær ei vil sleppa
- Á Guds Lamb mítt eyga hyggur
- Á Guð aleina
- Á halgan botn eitt hús er
- Á hall nú árið komið er
- Á Harra mín eg vónaði
- Á Harran vil eg líta
- Á Harrans reina akur
- Á hesa grund eg byggi
- Á hesum halga Harrans stað
- Á himli bleiktrar
- Á høgum fjalli Jesus stendur
- Á Jesus, Lambið Guds, eg sá
- Á Jesus, tak mítt sinni
- Á jólanátt
- Á jólum koma nissurnar
- Á knæ fyri Guði í Jesu navn
- Á Kristus bert mín vón er bygd
- Á krossi Jesus deyðan leið
- Á krossins grumma træ á Golgata
- Á krossinum tú gavst títt lív
- Á kvøldartíð ein vinur stillur stendur
- Á lívshavsins bylgjum mín sál var í neyð
- Á lívsins havi sigli eg
- Á miðvetri
- Á morgni árla ein rødd er hoyrd
- Á morgni árla vit Guði lova
- Á morgni Harrin býður
- Á myrku vetrarnátt
- Á náðihavinum eg ferðist trygt
- Á Nazarets gøtum ein smádrongur gekk
- Á skaparmorgni fyrsta
- Á skúlabeinki
- Á sorgarstund
- Á stillu nátt
- Á stjørnukláru, miðju nátt
- Á teim himmalsku hæddum
- Á teim ljósu strondum
- Á tí ljósa morgni Harrans frelstu, tá
- Á tí seinasta degi hjá Guds fólki her
- Á tí stilla, ljósa morgni
- Á tínar hjartadyr Jesus nú bankar
- Á um eg kundi
- Á undurfullan, loyndan hátt
- Á vakt á ljósins tindum
- Á vára lívsleið koma løtur
- Á veg
- Á veg mót Zions Staði ein pílagrím eg sá
- Á veg yvir heiðuna blómu eg fann
- Á vegnum hvønn dag
- A Vision
- A-sangurin
- Á, eg veit, tað finnist eitt undurfult Land
- Á, havi eg spilt burt mín fyrsta kærleika
- Á, hin dagur er nær
- Á, hvat ið mær leingist til Heimlandið kæra
- Á, hvat Orð av Guði givið
- Á, hvør signað tað er, tonk, at Jesus er her
- Á, hvør undurfult at ferðast
- Á, Jesus, opna Tú mítt eyga
- Á, kom Guðs frelsta lið
- Á, reina ungmoy, sælast av kvinnum
- Á, sál, ert tú mótleys og byrðað?
- Á, sál, tú sum gongur á syndanna veg
- Á, signaða, lívssæla land
- Á, søkk meg djúpt í dópsins streymar
- Á, sum eg elski Jesu navn
- Á, sum mær leingist til Staðin
- Á, takk Gud fyri orðið
- Á, tann deiliga Havn
- Á, tann stóri og signaði morgun
- Á, um eg kundi sum lerkur sungið
- Á, um vit
- Á, var tað bert ein
- Áarbylgja klára
- Áarvegurin
- Abba Faðir, hjálp tú mær
- Abba, Faðir, síggj, vit koma
- Abbabeiggi
- Abbanoða
- Abbi tín er ríkur
- Adam eina løtu var
- Adam og Eva
- Addictives drugs
- Áður livdi eg í synd
- Áður óljóð fylti sinnið, sorgin nívdi meg
- Áður var alt bara tómleiki
- Afrodite
- Aftan á storm og bylgjuslag
- Aftan stongdar dyr eg siti
- Aftaná
- Aftur
- Aftur á ferð
- Aftur á tindin
- Aftur birtist lív á landi
- Aftur føstuklokkan ljóðar
- Aftur í 60’ini
- Aftur til jørðina
- Aftur vár í hondum
- Afturhvarv
- Áh, ásjón, háðað, bannað
- Áh, at byrja við tær, tú, mín Jesus, tað er
- Áh, bløddi hann, mín Frelsari
- Áh, botnleysa náði, ið rætt varð mær
- Áh, bønartíð, áh, bønartíð
- Áh, brøður, komið í Jesu navn
- Áh, eg hugsi um landið, sum Jesus mær vann
- Áh, eg minnist ein dag
- Áh, eg minnist væl hin dag
- Áh, eg veit eitt land, langt frá jarðarinnar stríð
- Áh, ein undurfull umskifting var tað hjá mær
- Áh, eitt land eg veit um
- Áh, fagra land, har Harrans vinir tráa
- Áh, glaða stund, tá eg fekk sjá
- Áh, gleðihátíð søt
- Áh, Golgata krossur, tú kærur mær ert
- Áh, Gud, vár hjálp í farnu tíð
- Áh, Harri Krist, at minnast teg
- Áh, Harri Krist, hvør mildur tú
- Áh, Harri Krist, mín Frelsari
- Áh, Harri, tá eg minnist teg
- Áh, Harri, tá mítt eyga sær
- Áh, heimland, áh, heimland
- Áh, himmalska sæla! Tú, Jesus, ert mín;
- Áh, hin dýra, glaða søga
- Áh, hin ríka, fría frelsa
- Áh, hoyr hin glaða boðskap
- Áh, hvør ein Veldisgud
- Áh, hvør er hasin maður, ið krossin bera má
- Áh, hvør myrk hin nátt, í hjarta mínum var
- Áh, hvør signað er tann hugsan
- Áh, hvør signað, at frelsa varð vunnin
- Áh, hvør stórt at trúgva á Jesus
- Áh, hvør vinur er ei Jesus
- Áh, Jesus, drag meg
- Áh, Jesus, heilt til endan
- Áh, Jesus, mær leingist at vera tær nær
- Áh, Jesus, nógv meir undurfull
- Áh, Jesus, opna tú mítt eyga
- Áh, Jesus, signa hetta heim
- Áh, Jesus, títt navn er eitt virki
- Áh, Jesus, títt navn er í vanda eitt virki
- Áh, Jesus, tú ert alt hjá mær
- Áh, Jesus, tú ert mín
- Áh, Jesus, tú meg elskaði
- Áh, Jesus, tú mín Frelsari og Harri
- Áh, Jesus! Æran øll er hans
- Áh, Jesus! Søt tey tár, eg græt
- Áh, kann tað vera satt, at eg fekk lív í blóði Frelsarans?
- Áh, kanst tú liva uttan Jesus
- Áh, kæri Gud og Faðir
- Áh, kom tó til Jesus og trúgv á hans navn
- Áh, Kristus, vit nú minnast
- Áh, kundu á tíðarhavi
- Áh, lær meg betur kenna teg
- Áh, mín sál veit eitt stað
- Áh, morgun, tú, hvørs fyrsta ljós
- Áh, náði, náði rík og stór
- Áh, náði, rík og dýrabar
- Áh, náði, sum ei sleppir mær
- Áh, orð, av øllum dýrast
- Áh, sál mín, lova Harranum
- Áh, sæla havn Guds heiløgu
- Áh, sæla stund, tá sálin mín
- Áh, sæla vón
- Áh, signaða vissa: Øll syndin er rindað
- Áh, signaði, lívsæli dagur
- Áh, Sonur Guds, tú signaði
- Áh, søt er hin søgan um Jesus
- Áh, syndari, ber ei meir tín myrka iva
- Áh, syndari, Frelsarin kallar á teg
- Áh, syng um hann, av Himli steig
- Áh, syng um Jesus, Lambið Guds
- Áh, syrgjandi syndari, sælur ert tú
- Áh, tað dýra Jesu blóð
- Áh, tey kæru, sum mær bíða
- Áh, tey søtu gleðiboð, ið orðið trúnni ber
- Áh, trælbundna sál, tú, sum leitaði so
- Áh, trongda sál, tað er eitt stað
- Áh, tú kelda djúp av náði
- Áh, tú sorgbundna sál, tú, hvørs leið varð so løgd
- Áh, tú tráandi hjarta, áh, tú vónleysa sál
- Áh, tú, Guds reina, milda Lamb
- Áh, tú, Guds stilla Lamb
- Áh, tú, ið komst úr hægstu dýrd
- Áh, um við túsund tungum eg
- Áin
- Áin á sumri
- Ak hører I sømænd, som pløje
- Aksalsvísa
- Ålänningens sång
- Alda
- Alda
- Alda brýtur
- Aldan
- Aldan brýtur
- Aldan revsar eitt vargahjarta
- Aldan reyð
- Aldri gloymi eg hin dag, tá við Golgata eg stóð
- Aldri meir eina á lívsins veg
- Aldri meir eri eg eina her
- Aldri tann dagur úr huga mær rennur
- Aldri var sigurin størri enn tá
- Aldri, aldri fati eg
- Aldurnar
- Ålebrands Vise
- Alfaðirs eygu jarðarríki skoða
- Algóði faðir, tú yndismilt bendir
- Algóði faðir! gev oss magn og megi
- Algóði Gud, tú ver mær hjá
- Algóði Guð mín faðir er
- Algóði Guð, tú fyrstu ferð
- Alheimsins tjóðir! gevið ljóð
- Alice’s other neighbor
- Alive
- Alkomið vár
- All my mistakes
- Alla nátt
- Allan vegin hann meg leiðir
- Allar ættir tiga
- Allar gøtur
- Allar mínar byrðar
- Allar staðir, har eg fari
- Allastaðir, har ein lítur, kirkjur, samkomur ein sær
- Allastaðir, hvar eg eri
- Allatíð á ferð
- Almenn hypnosa
- Alment starv
- Almikið árið líður
- Alsamt longdist mær at fáa
- Alt eg havi Guði givið
- Alt eg vil hava
- Alt eg vraki fyri Jesus
- Alt er bjart og undurfult
- Alt er míns Faðirs verk
- Alt er nú so fagurt, ljóst og gott
- Alt er nýtt
- Alt í føðurhendi er
- Alt lív títt er ein fjakkan á tíðarinnar veg
- Alt skaparverk Guds
- Alt sum eg geri
- Alt tað, ið eg havi, sum hjartað ger glatt
- Alt tað, sum hevur fuglaflog
- Alt til Jesus eg vil geva
- Alt til tín
- Alt, alt er væl í ævir
- Alt, ið eg havi, av náði eg vann
- Alt, sum er merkt av Harrans hond
- Alt, sum frítt og fagurt er
- Alt, sum tínum børnum her á fold man møta
- Altíð best
- Altíð meir av tær, altíð meir
- Alvalds Guð, vit prísa tær
- Alvaldsgud, tignið vár Alvaldsgud
- Alveldis drottur, sum situr í himnanna sæti
- Alveldis Gud, sum frelsu gav
- Alveldis Gud, við tínum Orði alt varð til
- Amanda fra Haugesund
- Amanda’s dream
- Amerikakvæðið
- Amnesty
- Ámunds ríma
- Andalig samvera
- Andanna andi, stíg nú frá tí høga
- Andarhald
- Andi Guds í forðum lá
- Andin tær sendir boð
- Andlit hans vit skulu sjá
- Andlit Jesusar at síggja
- Andøvur
- Andvekur
- Andvekur
- Andvera
- Anima
- Anna Joensen
- Annan sang
- Ansa eftir
- Ansa tær
- Ansa, eyga lítla, hvat tú sært
- Antikristsins merki bleiktrar víða um í dag
- Apokalypsa
- Ár í synd og hugmóð livdi eg
- Arbeið, tí náttin kemur
- Arbeið, tí náttin kemur
- Arbeiðskvinnan
- Are you walking in the light
- Árið líður skjótt at enda
- Arma hjarta! møddist tú?
- Arma sál, sum saknar frið
- Ársins fyrstu stevnu vit í Klaksvík halda
- Árstíðir
- Áslu ríma
- Ástarkvæði
- Ástarstund
- At biðja tú meg læri
- At eg varð frelstur er ein gáta
- At enda
- At fara væl úr hesi verð
- At leypa og at renna
- At liva tað er at elska
- At liva uttan Jesus er meiningsleyst og tómt
- At lívið varð ljóst
- At royna frelsir ongan
- At søkja Gud í hjartans bøn
- At telja tey megni eg valla
- At trúgva er at níga
- At vera Tín, o, Jesus, hvat er størri
- Átjan
- Áttamannafarið
- Austin
- Av dagsins verki móður
- Av einglamunni komu boð
- Av fjalsins brún
- Av Grønlands ísi gráum
- Av Harrans hond leidd vit mót heiminum ferðast
- Av hæddum himmalskum klárum
- Av himli boða einglar frið
- Av Himli Jesus føddur varð til jarðar
- Av Himli Jesus kom sítt lív at ofra
- Av himni hátt ein eingil ber
- Av himni hátt í mannahold
- Av himni kom ein einglaherur
- Av krossinum ein kelda rann
- Av lívinum lítið tú lærdi
- Av náði Guds barn eg var vorðin
- Av náði sá eg, hvat eg var
- Av øllum ber í hesi verð
- Av øllum hjarta
- Av øllum londum
- Av øllum londum í eyst’ og vest’
- Av øllum nøvnum elski eg
- Av øllum størstur Jesus er
- Av øllum tí góða
- Av øllum tí góða, Várharra gav
- Av Skarði til Broadway
- Av tíni stóru miskunn, Harri kæri
- Av trúgv aleina
- Avdeyð gívur nú stunar í barnferð
- Ávegis
- Avgamla landið, teg fjalir glerið skært
- Away far beyond Jordan
- Axið
- Æra hann
- Æra til Guds lamb
- Æra, æra til hin Hægsta
- Ærið Gud við glaðum songum
- Ævig, dýrmett, hægsta vera
- Ævigi Guð vár, títt veldi, tín æra
- Ævigt meg elskar Jesus, mín Harri
- Ævigt trygt í hans ørmum
- Ævinnar faðir, við góðsku tú valdar
- B tríati og seks
- Babba
- Babba
- Backstabber
- Bakka fram
- Baladan
- Ballón
- Bara ein av mær
- Bara Guð mín ófrið kendi
- Bara tú riggar
- Barnaár
- Barnaár og ungdómsvár
- Barnalyndi
- Barnaminni
- Barnið, bergið og blómurnar
- Bart av brimi
- Bassi er kul
- Bassi sært tú meg
- Beinta
- Beiska sorg eg Gudi voldi
- Belials synir
- Ber fram ein halgan song
- Ber fram tøkk til Harran
- Ber hátt títt høvur, øll kristin tjóð
- Ber og røtur
- Ber tína angist og sorg og alt
- Ber tína synd nú til Kristus
- Berjasunnudagur
- Berlandið
- Bert ein dag
- Bert ein dag í senn
- Bert ein dag, eitt bil í senn eg fái
- Bert ein drongur, Dávid, bert eitt sleingiband
- Bert ein stutt, lítil stund, og eg fari
- Bert eitt stig, bert eitt stig, tú, sum ivandi ert
- Bert eru minnir
- Bert góðska og náði skal fylgja mær
- Bert lítla stund
- Bert nakrar stundir enn
- Bert tóm og ónýt var øll trúgv
- Besta bók av bókum her
- Besta løtan
- Besti vinur svíkja kann
- Betri tíðir
- Betty hedges
- Bíblian fortelur um eitt Himmalríki
- Bíblian hin kæra, dýri skattur vár
- Bíbliuna les og lat alt annað fara
- Bið hann koma og hjálpa
- Bið, o Jesus, fyri mær
- Bið, tá ið stormskýggj umgirða teg
- Bíða mær í nátt
- Bíðar tú eftir, at sólin skal skína
- Biðið, og tit skulu fá
- Biðið! Tit skulu fáa
- Big decisions
- Bílinn okkar
- Bilurin hjá okkum
- Bimm bamm bussa
- Birtist mær í andanum
- Bjarga teim doyggjandi
- Bjarga teim druknandi
- Bjargafuglurin kvøður
- Bjart lýsir summarljósið
- Bjart várs Faðirs náði skínur
- Bjóða hinum djúpast falnu
- Bjølluljóð
- Bláa húsið
- Black Sheep
- Blámaður
- Blás nú í lúður og boðini ber
- Blikalogn
- Blóðið várt evni er í dag
- Blóðið, sum rann
- Blóma fríð á fløtu
- Blomstrið
- Blottarir
- Bløðini spretta
- Blunda mítt barn
- Blunda, blunda, lítli mín
- Blús
- Blúsbrøðrakvæði
- Blúsmaður
- Boð um handaverk hans rúmdin ber
- Boðini berið um verøld glað
- Boðskapin syng nú um Jesus
- Boðskapur ljóðar um heimin
- Bókin
- Bóndin
- Bóndin eigur lítlan hund
- Bóndin fer til skips
- Bóndin hungrar
- Boogie Woogie
- Borðið uttan skugga
- Borgarknappurin
- Borin á hans herðum gjøgnum lívsins stríð
- Boy, she can sing
- Bøn er hin sterka sálartrá
- Bønarfólkið
- Bønin er mín himmalstigi
- Børn
- Børn
- Børn eru børn
- Bøtast má fyri í ár so long
- Bøur er mín heimbygd
- Brátt er dagur liðin
- Brátt í svøvni um midnátt eitt róp hoyrdi eg
- Brátt lýsir í eystri, nú dimmið er av
- Brátt náttin hin langa er liðin


text:
Nú eru minni enn 2 døgn til eg skal renna 77 km langa teinin av Sambýlinum á Heygnum, har mamma býr til Vaglið í Havn. Eg eri mega spentur, men ikki frítt at eitt sindur av fjáltur er komin á meg. Tað er sanniliga ein langur teinur, eg havi ongantíð áður runnið so langt. Eg havi prøva kreftir við marathon nakrar ferðir, og hevur tað tikið á leið 3 tímar at avgreitt hvørja ferð, men nú skal eg vera í gongd í 8-10 tímar, so tað er nakað heilt annað.
Eg eri sera glaður og takksamur fyri at mín góði vinur Pól Sundskarð kemur at renna saman við mær allan vegin til Havnar. Um nakar so veit hann hvat tað er at renna til Havnar, tí hann hevur ikki minni enn 7 ferðir runnið teinin, 4 ferðir úr Klaksvík til Havnar og 3 ferður úr Havn til Klaksvíkar.
Eg og Pól hava tosa nógv um nær vit skulu byrja at renna, og hava vit verið eitt sindur ymiskir á máli um tað, men eru vorðnir samdur um at best er at fara úr Klaksvík so tíðliga sum gjørligt, fyri ikki at verða so seinir í Havn. So kl. 05.00 byrjar okkara túrur uttan fyri Sambýlið á Heygnum og um alt gongur eftir ætlan so verða vit í Havn umleið kl. 14, neyvan fyrr. Um onkur hevur hug at renna saman við okkum partara av túrinum so hevði tað bara gjørt túrin enn stuttligar. Tempo vit renna er ógvuliga lágt so eingin nýtist at setast aftir.
Tá ið eg setti mær fyri at renna var eitt tað fyrsta eg gjørdi at mála rutina upp, so herundir síggja tit túrin eitt sindur útgreinaðan í kilometrum, tíðirnar eru bara vegleiðandi, og um alt gongur sum æltan.
Enn ber til at stuðla, og higartil hevur gingið strúkandi. Um tú vilt stuðla renningini og alzheimerfelagnum so er at trýsta á knøttin herundir ella ovast á síðuni.


text:
Verkstova um H2020 umsókn7. mai 2018
Framløgudagur hjá Fiskivinnuroyndum 12. februar5. februar 2018
Granskingarráðið kunnar um stuðul til vinnu-ph.d.27. november 2017
7,2 mió kr. tøkar at søkja frá Fiskivinnuroyndum13. november 2017
Nú ber til at søkja um stuðul til vinnu-ph.d13. november 2017
NHO: Vinnan skal læra av toppítróttinum22. august 2016
Lærlingarnir skulu vera fyrimyndir27. juni 2016
Greið frá tínum yrki14. mars 2016
Fleiri á yrkisleið15. februar 2016
Leinkjan.fo er dagførd við nýggjum tænastum25. januar 2016
Yrkisútbúgvingar í fokus23. november 2015
Danskir lærlingar megna ikki uppgávuna19. oktober 2015
Áhugin fyri yrkisútbúgvingum í Noregi økist23. mars 2015
Brim ársins unga virki16. mars 2015
Verkætlanarstuðul frá NORA2. februar 2015
Meistaralæran skal á banan aftur10. mars 2014
Húgvan gevur falskan tryggleika13. mai 2013
Íverksetaradagurin 201319. mars 2013
Lond forvinna pening uppá, at fólkið tekur útbúgving20. februar 2012
Neyðugt at nýhugsa vælferðina23. januar 2012
Heimleiðisfundur um FarGen14. november 2011
Verkætlanarstuðul frá NORA12. september 2011
Meira útbúgving skal bjarga danskari framleiðslu22. august 2011
Risk Management9. mai 2011
Tiltak um Risk Management og betran av váðastøðuni27. apríl 2011
OECD frágreiðing til nýtslu 11. apríl 2011
Brasilia, íverksetaravirksemi á heimsstøði4. apríl 2011
Dentur á vøkstur og búskap í ES7. februar 2011
Eru tað vinnuspírarnir, sum svíða nú?24. januar 2011
Ov fá høgt útbúgvin gongur út yvir vøksturin, sigur DI6. desember 2010
Evnisdagur um nýskapan, íverksetan og vitan25. oktober 2010
Skeið í dampsperru og gipsboygging16. august 2010
Seafoodplus, ES-granskingarverkætlanin heldur fram 20. apríl 2009
Ráðstevna um at endurskoða yrkisútbúgvingarnar10. november 2008
Kanning av motivatiónsfaktorum í privatu vinnuni1. september 2008
Føroyar næstfremst í EBG7. juli 2008


text:
Kelduvaðið - Tala: Símun Absalonsen "Kennir tú Jesus?" Orðið: "Kom í trúgv"
EvR sendingin "Kelduvaðið"
Frá evr.fo:
Sangir: Nr. 440. "Hiðan úr fjøtrum, kvølum og nátt" EKKLESIA og Nr. 721 "Tað gav mátt, tá tú helt saman hendur" Anna D.Háberg.
Orðið: "Kom í trúgv." Jóhan Larsen lesur.
Sangur: Nr. 703. "Kom, sæla stund, ið endar neyð og váða" Brita á Váli Smith.
Tala. Símun Absalonsen - "Kennir tú Jesus?"
Sangur. Nr. 702 "Leið meg, á Gud, tú hjálparleysan sært meg" Johannes Poulsen.
Kelduvaðið er hvørt sunnukvøldið kl. 20.00 og verður endursent hóskvøld kl. 21.00 á R7.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
U15 gentur frálíka byrjan
U15 gentur hjá B68 leika í ár í kappingini, har leikt verður á hálvum vølli. Sigast kann ikki annað enn, at B68 hevur fingið eina frálíka byrjan uppá kappingina, tí eftir tey fyrstu 4 umførini hevur B68 vunnið allar dystirnar. 6 lið eru við í kappingini, har leikt verður 3 ferðir ímóti hvørjum øðrum, og tilsamans 15 umfør.
Í fyrsta dystinum vann B68 ein greiðan 8-0 á MB á heimavølli, har Maiken Jacobsen og Jórun í Túni Petersen skoraðu 3 mál í part, meðan Astrið Reinert Petersen skoraði eitt mál. Tað er hinvegin ikki upplýst hvør skoraði áttanda málið. Síðani var ÍF á vitja á svangaskarði, og hesin dysturin var meiri javnur, men tá dómarin bríkslaði fyri seinastu ferð, gjørdist úrslitið 3-1 til B68. Maiken Jacobsen skoraði tey bæði fyrstu málini, meðan Astrið Reinert Petersen skoraði tað triðja. B68 var eisini frammanfyri 3-0 áðrenn ÍF svaraði aftur.
Í triðja dystinum varð leikt í Suðri, har felagsliðið TB/FCS/Royn tók ímóti, og B68 vann ein greiðan 9-3 sigur á Suðuroyargentum.Her er tíverri ikki upplýst hvørjar ið skoraðu málini hjá B68. Í fjórða dystinum ið var leiktur flaggdagin hevði B68 vitjan av HB b, og enn einaferð vann B68 ein greiðan sigur. Hesaferð gjørdist úrslitið 6-2 til B68, men her er tíverri heldur ikki upplýst hvørjar ið skoraðu málini.
Einasta liðið, sum B68 enn ikki hevur leikt ímóti er 07 Vestur b, og tær hava líka sum B68 vunnið allar dystirnar. Komandi umfar, sum verður leikt 12. Mai, hittast júst hesi bæði liðini, har leikt verður vesturi í Vágunum.
Leikararnir hjá B68 eru hesar. Annika Hansen er málverji, meðan útileikarar eru Elisabeth í Túni Nielse, Lisa Andrea á Regni, Emma í Túni Jakobsen, Jórun í Túni Petersen, Maiken Jacobsen, Astrið Reinert Petersen, Jonnhild av Sondum, Inger Elisabeth Hansen og Rebekka Høj.
Koyr á B68


text:
Veruligt kjak hevur tikið seg upp um nýggju avsláttarskipanina Merkið hjá Atlansflogi. Í gjárkvøldið segði Aksel V. Johannesen við sjónvarpið hjá KVF, at landsstýrisfólk og embætisfólk tess ikki skulu nýta nýggju avsláttarskipanina.
Higartil hava umleið 20 fólk fingið kortið til avsláttarskipanina. Hetta eru til fólk, sum ferðast nógv. Nýggja skipanin er sett í verk eftir, at SAS koyrdi Atlantic Airways úr gomlu Eurobonusskipanini. Tí metti Atlantsflog, at tørvur var á at gera eina nýggja skipan. Nýggja Merkið-kortið er tað hægsta, sum ferðandi kunnu fáa. Ágóðarnir eru ókeypis matur og drekka umborð, atgongd til CPH Express í Kastrup, sum ger at ein kemur skjótt gjøgnum trygdareftirlitið á flogvøllinum, atgongd til CPH Apartment Lounge í Kastrup og tvey stykkir av viðføri ókeypis við í flogfarið.
Við sjónvarpið hjá KFV í gjár segði løgmaður, at hann helt tað var eitt óheppið signal um landsstýrisfólk og embætisfólk tóku av tilboðnum um m.a. frían mat, tá ið skattgjaldarin, ið rindar teirra ferð, ikki hevur sama møguleika. Tí hevur landsstýrið boðað Atlantsflog frá, at landsstýrisfólk og embætisfólk skulu ikki brúka bonusskipanina Merkið. Tað er Poul Michelsen, landsstýrismaður í vinnumálum, sum umsitur partapeningin í Atlantic Airways.
Óluva Klettskarð, tingkvinna fyri Tjóðveldi, fer ikki at nýta nýggju avsláttarskipanina.
– Nú er ovboðið hjá Atlantic. Fyrst at taka tænastuna frá fólki, so rinda fyri hana, og nú bjóða hana til útvald ferðandi.
Nei, hatta er ikki í lagi, og eg sigi fyri meg: sum politikari fari eg at siga takka nei til hetta sokallaða V.I.P. tilboð!, skrivar Óluva Klettskarð á Facebook.
Sjúrður Skaale, fólkatingslimur fyri Javnaðarflokkin, hevur tikið ímóti avsláttarskipanini. Í lesarabrævi skrivar Sjúrður Skaale m.a., at tað eru ikki ókeypis rundstykkir, sum hevur týdning fyri hann, men at tað tekur styttri tíð at flúgva:
Sum er nú má eg altíð fara í øgiliga góðari tíð av kontórinum á Christiansborg, tí eg veit aldrin, hvussu long henda góða bíðirøð er. Nú kann arbeiðsdagurin á kontórinum vera út ímóti einum tíma longur.
Og víðari sigur Sjúrður Skaale:
– Og so missir Atlantsflog altso nakrar sera lukrativar kundar. Kundar, sum í mongum førum koyra millum 50.000 og 100.000 krónur inn í felagið árliga. Og tað gongur út yvir øll. Tí jú fleiri tey eru, sum flúgva ofta við dýrum ferðaseðlum – jú fleiri kunnu eisini flúgva við bíligum ferðaseðlum. Við nýggju skipanini kann Atlantsflog bjóða tað sama sum SAS. Tað merkir, at fleiri “frequent flyers” framvegis fara at velja Atlantsflog – og inntøkurnar frá teimum gagna øllum, skrivar Sjúrður Skaale í lesarabrævi.
Jóhanna á Bergi, stjóri í Atlansflog, segði við sjónvarpið hjá KVF í gjár, at navnið á avsláttarskipanini, Merkið, verður broytt, men skipanin heldur fram.


text:
Veiðifalkur
Veiðifalkurin (frøðiheiti: Falco rusticolus) er eina størstur av falkum. Hann eigur einans norðuri í kuldalondum. Liturin er ymissur, broyttur eftir landinum. Í Grønlandi er hann hvítur við nøkrum dimmum smáblettum á bakinum. Í Íslandi er hann hvítur um høvd og bringu, annars ljóst grásprøklutur. Í Noregi og aðrastaðni er hann høvuðsvartur og dimt sprøklutur. Hann eigur í homrum høgt til fjalls. Ofta sæst hann sita har og stara eftir fongi - eyguni hevur hann avbæra góð - so strýkur hann avstað eftir einum fugli, slær hann niður við vongknúgvanum, ella skræðir hann við nevi og klóm. Í fuglabjørgunum ger hann ræðuligt herverk. Morgun og kvøld er hann á ferð, tekur ein lomviga ella lunda, tægar hann sundur og etur so tað besta burtur úr honum. Um veturin heldur hann seg helst fram við sjónum, tí har er mest at veiða. Í gomlum døgum høvdu kongar og ríkir høvdingar tamar falkar, sum vóru vandir til at taka flúgvandi fugl og bera teimum. Nú er tað avlagt í Evropa, men summstaðni í Asia veiða menn enn við falkum. Áður kom veiðifalkur ofta til Føroyar, nú sæst hann sera sjáldan, orsakin er tann, at hann er fækkaður nógv í Íslandi.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II, 1951.


text:
Myndir: Helle Thede Johansen
Nøkur brot úr grein í Gallup Pulsinum 8, 2012:
Ein sunnudag kom ein pengamaður til bygdar. Á morgunmøtinum varnaðist hann, at eingin urga var í salinum. Og gita hvat, dagin eftir stóð ein vognur í túninum og tveir unglingar knossaðust við hana, nýggju urguna. Eingin gretti orð, men øll vistu. Soleiðis kennir Harrin síni. Spakført og í tí dulda, søgdu tey, hvítbotnað undir Kolli. Áratíggju eru liðin, og á onkrum økjum er samfelagið broytt, á øðrum als ikki.
Fyri tretivu árum síðan varð spurt í mentanartíðarritinum Brá, um nýkomna Norðurlandahúsið fór at verða nýggi koddin hjá mentanini at sova á. Í pallborðsorðaskifti um sama spurning, tjúgu ár seinni, varð svarað játtandi, tá tað galt almennu fyrisitingina og politisku skipanina. Her var hvørki mentanarpolitikkur ella ein virkisførur mentanargrunnur. Tað almenna svav so søtan á øllum koddum. Men øðrvísi var við einstaklingamentanini hjá Palleba og Marsonnu.
Men lat okkum hvessa sýnið og spyrja, um góðir karmar elva til mentanarliga foredling. Er nakar, ið skrúvar frá og letur tað renna frítt úr føroyska mentanarkrananum, øllum til fragd, sum var tað olja, ið spratt úr undirgrundini?
Hóast vit fingu hetta frágera hús, mest sum til gávus, so hevur eingin politikari gjørt mentan og enn minni list til vørumerki og eyðkenni. Vit skulu heilt aftur til Nonnegaard í Føroya Banka fyri at finna bara ein persón, sum miðvíst hugsaði hesi viðurskifti inn í dagligt virkni millum hond og ond.
Politikarar eru, sum alment hava sagt, at føroyska mentanin livir á útoyggj. Ja, ein mentamálaráðharri legði dent á, at har hevur mentanin tað gott og hon trívist væl. Á útoyggj kanst tú uppliva tað sonnu og ektaðu føroysku mentanina, verður sagt, sum er tað ein faldari til ferðafólk, kanska av krabbagogguslagnum.
Hyggja vit nærri at hesi útsøgn um mentan, so síggja vit í fyrsta lagi eitt greitt politiskt ábyrgdarloysi fyri føroyskari mentan. Men verri er, at útsøgnin er bæði snúin og lúrin. Í útsøgnini býr ein fatan av, at mentan skal ikki kosta. Hon kann sleppa at liva, helst á savni og undir eftirliti, men hon skal ikki kosta og slettis ikki fáa atgongd til ein marknað, tí mentan er, eins og tvøst, ikki til sølu. Hon er til varðveitslu, á útoyggj, har eingin býr og færri koma. Tað er so fitt og vandaleyst. Og kann takast fram, tá drotningin vitjar.
Tað er sjón fyri søgn, at ovast í ideologisku føðiketuni hava mentamál ikki politiskan áhuga, tí tey flyta ikki atkvøður.
Av evstu rók verður heldur skrúvað fyri tí virkni, sum fólkið kundi skapt burturúr mentanini, slapp hon at renna frítt.
Øðrvísi er við tí privata og óskipaða, sum eyga ikki fæst á.
Tak meg ikki í tí, men eg eri sannførdur um, at mált eftir okkara samfelagsligu alin og okkara avmarkaða búskapi, er hin danski A. P. Møller ein smámaður.
Ein sameining av mentan og mentanarligum hugsjónum millum teir kendu føroysku javnlíkar Møllers, hevði lagt lunnar undir heimsins sterkasta pall, har Broadway hevði verið hin smalri vegurin. Og tann vælskoraði føroyingurin, sum í framtíðini fer at byggja brýr millum mentan og kristnilív, hann fer at fáa eitt ríkt og higartil ósætt mentanarligt tilfeingi til høldar.
Tað er ein missur av teim sjáldsamt stóru, verður mentanin ikki góðskað. Tá kemur tilfeingið aldri til høldar.
- Kom, Føroya A. P. Møller, og lyft mentanarliga tilfeingið fram í føroyska ljósið og lat tað skína á onnur við!
Nú fari eg ein biltur inn í Eysturoynna. Kanska finni eg hann har, hin føroyska A. P. Møller.
(Brot úr greinini “Hvar er hin føroyski A. P. Møller” í Gallup Pulsinum 8, 2012, tekstur Birgir Kruse, myndir Helle Thede Johansen)


text:
Fólkaflokkurin vil broyta matvørulóggávuna soleiðis, at øll fáa atgongd til føroyskan mat í Føroyum
Fólkaflokkurin hevur borið Løgtinginum eitt nýtt lógaruppskot, sum hevur til endamáls at tryggja øllum atgongd til stóra matríkidømið, sum finst í føroysku náttúruni. Uppskotið tekur burtur forðingarnar, sum ES lóggáva er atvoldin til samstundis,sum fult gjøgnumskygni verður skapt frá bónda og veiðumanni til tann, sum etur.
Vit hava hugt nærri at, hvussu grannalondini lóggeva tá tað snýr seg um uppruna matvøru og niðurstøðan er greið. Strongu krøvini, sum føroysk matvørulóggáva hevur lagt á framleiðslu av føroyskum mati, eru bæði yvirdrivin og óneyðug.
Heldur enn krøv um eftirlit, góðkenningar og stemplingar, so vilja grannalondini hjúkla um matvøruframleiðsluna í nærumhvørvinum. Her er vert at skoða til Noregs har tey, sum framleiða mat úr náttúruni, uttan onnur krøv enn álit millum keypara og seljara, kunnu selja sína dygdarvøru til einstaklingar, handlar og matstovur.
Í Noregi kanst tú, innanfyri nærmastu 100 kilometrarnar, selja mat úr nátturuni uppá álit og júst hetta kravið er, eftir okkara tykki, eitt skilagott mark. Vit kunnu nevniliga
Fólkaflokkurin vil við hesum liberalisera framleiðsluna av føroyskum mati. Sum vit sjálvi taka
Keypilógin ásetir viðurskiftini millum seljara og keypara og ábyrgdin fylgir við. Støðan eigur ikki at vera øðrvísi við føroyskum mati í Føroyum. Tann, sum selir føroyskan mat um tað er í einum kølidiski ella á eini matstovu, skal standa inni fyri, at matvørutrygdin er í lagi.
Til tað krevst ongin ES lóggáva. Har krevst bara, at fakfólkini í handlunum og køkunum kring landið sleppa at brúka sítt vit og skil.
Umframt, at lógaruppskotið tryggjar føroyingum betri atgongd til føroyskan mat, so vil føroysk ferðavinna fáa betri
Vinarliga
Jørgen Niclasen


text:
Í sambandi við eitt innslag í KVF á middegi, um sáttmálar segði Høgni Hoydal fiskimálaráðharri m.a.
Nýggja lógin [um sjófeingi] er eitt heilt nýtt grundarlag nú rættindini eru hjá persónum og feløgum og ikki beinleiðis knýtt at fiskiførum.
Hetta úttalilsi hjá fiskimálaráðharranum reisir fleiri spurningar, sum tíðindamaðurin tíverri ikki loftaði ella ikki var fyrireikaður uppá.
Fyri at lýsa hetta nærri er eitt fiskifar eitt amboð hjá ávísum felagi, eins og ein lastbilur, ein gravkúgv ella ein bussur er. Eitt amboð er ein fysiskur lutur og ikki ein juridiskur persónur. Kenni einki fordømi um, at sáttmálar verða gjørdir við nøkur amboð ella fysiskar lutir ella at lastbilar ella bussar hava rættindi.
At myndugleikin sambært lógina skal góðkenna ein ávísan buss til ávísan ferðafólkaflutning broytir ikki tað faktum, at tað er busseigarin, ið er sáttmálapartur við rættindum og skyldum.
Tað er eitt faktum, at veiði- og fiskirættindi síðani 1994 somuleiðis hava ligið hjá persónum og feløgum, ÓHEFT av fiskiførum, men at lógin hevur ásett, at ávís fiskirættindi krevja ávísa góðkenning av fiskiførum fyri at verða gagnnýtt.
Eftir stendur ivin um, HVÍ landsstýrismaðurin førir fram eina faktuelt skeiva upplýsing á einum øki, sum hann hevur evstu ábyrgd av.
Um so er, at Høgni hevur verið mismæltur, ja, so stendur honum frítt at koma við rættleiðing?
Er Høgni í góðari trúgv og veit ikki betur, ja, so stendur honum eisini frítt at koma við rættleiðing?
Ella villleiðir Høgni Hoydal við vilja?
Hvør ið sanna støðan er, má Høgni verða bestur at svara fyri. Tí er ynskiligt, at tíðindamaðurin fer aftur til Høgna fyri at fáa svar uppá henda spurning.
Óli Jacobsen